qundao/data-zh-poetry huggingface dataset:
元宫词（一百三首）·其二十八
作者：周宪王
朝代：明

官里前朝驾未回，六宫迎辇殿门开。帘前三寸弓鞋露，知是嬽嬽小姐来。
元宫词（一百三首）·其二十六
作者：周宪王
朝代：明

侍从皮帽总姑麻，罟罟高冠胜六珈。进得女真千户妹，十三娇小唤茶茶。
元宫词（一百三首）·其五
作者：周宪王
朝代：明

东风吹绽牡丹芽，漠漠轻阴护碧纱。向晓内园春色重，满栏清露湿桃花。
元宫词（一百三首）·其五十
作者：周宪王
朝代：明

祈雨番僧鲊答名，降龙刺马胆巴瓶。牛酥马乳宫中赐，小阁西头听唪经。
元宫词（一百三首）·其五十一
作者：周宪王
朝代：明

上都随驾自西回，女伴遥骑骏马来。踏遍路傍青野韭，白翎飞上李陵台。
元宫词（一百三首）·其五十七
作者：周宪王
朝代：明

包髻团衫别样妆，东朝谒罢出宫墙。内中多有亲姨嫂，潜与交州百和香。
元宫词（一百三首）·其五十三
作者：周宪王
朝代：明

按舞婵娟十六人，内园乐部每承恩。缠头例是宫中赏，妙乐文殊锦最新。
元宫词（一百三首）·其五十九
作者：周宪王
朝代：明

夜深烧罢斗前香，旋整云鬟拂御床。遇着上班三鼓尽，内筵犹自未抬羊。
元宫词（一百三首）·其五十二
作者：周宪王
朝代：明

队里惟夸三圣奴，清歌妙舞世间无。御前供奉蒙深宠，赐得西洋塔纳珠。
元宫词（一百三首）·其五十五
作者：周宪王
朝代：明

比胛裁成土豹皮，着来暖胜黑貂衣。严冬校猎昌平县，上马方才赐贵妃。
元宫词（一百三首）·其五十八
作者：周宪王
朝代：明

十五胡姬玉雪姿，深冬校猎出郊时。海青帽暖无风冷，鬒发偏宜打练椎。
元宫词（一百三首）·其五十六
作者：周宪王
朝代：明

月夜西宫听按筝，文殊指拨太分明。清音刘亮天颜喜，弹罢还教合凤笙。
元宫词（一百三首）·其五十四
作者：周宪王
朝代：明

月宫小殿赏中秋，玉宇银蟾素色浮。官里犹思旧风俗，鹧鸪长笛序《梁州》。
元宫词（一百三首）·其八
作者：周宪王
朝代：明

尸谏灵公演传奇，一朝传到九重知。奉宣赍与中书省，诸路都教唱此词。
元宫词（一百三首）·其八十
作者：周宪王
朝代：明

海子东头暗绿槐，碧波新涨灏无涯。瑞莲花落巡游少，白首宫人扫殿阶。
元宫词（一百三首）·其八十一
作者：周宪王
朝代：明

河西女子年十八，宽着长衫左掩衣。前向拢头高一尺，入宫先被众人讥。
元宫词（一百三首）·其八十七
作者：周宪王
朝代：明

天马西来自佛郎，图成又敕写文章。翰林国语重翻译，袄鲁诸营赐百张。
元宫词（一百三首）·其八十三
作者：周宪王
朝代：明

鹿顶殿中逢七夕，遥瞻牛女列珍羞。明朝看巧开金盒，喜得蛛丝笑未休。
元宫词（一百三首）·其八十九
作者：周宪王
朝代：明

二弦声里实清商，只许知音仔细详。阿忽令教诸伎唱，北来腔调莫相忘。
元宫词（一百三首）·其八十二
作者：周宪王
朝代：明

百年四海罢干戈，处处黎民鼓腹歌。偶值太平时节久，政声常少乐声多。
元宫词（一百三首）·其八十五
作者：周宪王
朝代：明

白露横空殿宇凉，房头捣洗旧衣裳。玉栏金牛西风起，几叶梧桐弄晚黄。
元宫词（一百三首）·其八十八
作者：周宪王
朝代：明

低绾云鬟浅淡妆，从来阁内看诸王。只缘谨厚君心喜，令侍明宗小影堂。
元宫词（一百三首）·其八十六
作者：周宪王
朝代：明

健儿千队足如飞，随从南郊露未晞。鼓吹声中春日晓，御前咸着只孙衣。
元宫词（一百三首）·其八十四
作者：周宪王
朝代：明

春情只在两眉尖，懒向妆台对粉奁。怕见双双莺燕语，杨花满院不钩帘。
元宫词（一百三首）·其六
作者：周宪王
朝代：明

上都四月衣金纱，避暑随銮即是家。纳钵北来天气冷，只宜栽种牡丹花。
元宫词（一百三首）·其六十
作者：周宪王
朝代：明

彩绳高挂绿杨烟，人在虚空半是仙。忽见驾来频奉旨，含羞不肯上秋千。
元宫词（一百三首）·其六十一
作者：周宪王
朝代：明

承宠娇行宝殿前，新裁罗扇合欢圆。进来不为凉风好，欲讽君心莫弃捐。
元宫词（一百三首）·其六十七
作者：周宪王
朝代：明

白酒新篘进玉壶，水亭深处暑全无。君王笑向奇妃问，何似西凉打剌苏。
元宫词（一百三首）·其六十三
作者：周宪王
朝代：明

腰肢瘦弱不胜裙，病里恹恹过一春。因识玉颜多宠幸，殿前催得太医频。
元宫词（一百三首）·其六十九
作者：周宪王
朝代：明

御沟秋水碧如天，偶忆当时事惘然。红叶纵教能寄恨，不知流得到谁边。
元宫词（一百三首）·其六十二
作者：周宪王
朝代：明

大都三月柳初黄，内苑群花渐有香。小阁日长人倦绣，隔帘呼伴去寻芳。
元宫词（一百三首）·其六十五
作者：周宪王
朝代：明

哇聚喧阗苦不禁，不鲁罕后喻言深。东安州里池塘静，鼓吹无闻直到今。
元宫词（一百三首）·其六十八
作者：周宪王
朝代：明

海晏河清罢虎符，闲观翰墨足欢娱。内中独召王渊画，拓得黄筌《孔雀图》。
元宫词（一百三首）·其六十六
作者：周宪王
朝代：明

暑风催雨滴檐楹，深院吴姬睡不成。梦入西湖荡莲桨，起来弹泪到天明。
元宫词（一百三首）·其十
作者：周宪王
朝代：明

兴和西路献时新，猩血平波颗颗匀。捧入内庭分品第，一时宣赐与功臣。
元宫词（一百三首）·其十一
作者：周宪王
朝代：明

王孙王子值三春，火赤相随出内门。射柳击球东苑里，流星骏马蹴红尘。
元宫词（一百三首）·其十七
作者：周宪王
朝代：明

灯月交光照绮罗，元宵无处不笙歌。太平官里时行乐，辇路香风散玉珂。
元宫词（一百三首）·其十三
作者：周宪王
朝代：明

侍从常向北方游，龙虎台前正麦秋。信是上京无暑气，行装五月载貂裘。
元宫词（一百三首）·其十九
作者：周宪王
朝代：明

五色云生七宝台，小山子上数峰排。奇花异草香风度，不是天仙不到来。
元宫词（一百三首）·其十二
作者：周宪王
朝代：明

阊阖门开拥钺旄，千官侍立晓星高。尚衣欲进虬龙服，错捧天鹅织锦袍。
元宫词（一百三首）·其十五
作者：周宪王
朝代：明

瑞气氤氲万岁山，碧池一带水潺湲。殿傍种得青青豆，要识民生稼穑艰。
元宫词（一百三首）·其十八
作者：周宪王
朝代：明

玉京凉早是初秋，银汉斜分大火流。吹彻洞箫天似水，半钩新月挂西楼。
元宫词（一百三首）·其十六
作者：周宪王
朝代：明

一段无瑕白玉光，来从西域献君王。制成新样双龙鼎，庆寿宫中奉太皇。
元宫词（一百三首）·其十四
作者：周宪王
朝代：明

清宁殿里见元勋，侍坐茶余到日曛。旋着内官开宝藏，剪绒段子御前分。
元宫词（一百三首）·其四
作者：周宪王
朝代：明

雨顺风调四海宁，丹墀大乐列优伶。年年正旦将朝会，殿内先观玉海青。
元宫词（一百三首）·其四十
作者：周宪王
朝代：明

湖上鴐鹅映水明，海青常是内官擎。二宫皇后随銮驾，辇内开帘看放鹰。
元宫词（一百三首）·其四十一
作者：周宪王
朝代：明

叆抹多官上直时，丹墀千队列旌旗。殿前每遇观西马，诏许宫臣辇路骑。
元宫词（一百三首）·其四十七
作者：周宪王
朝代：明

金莲处处有花开，斜插云鬟笑满腮。辕轼向南遵旧典，地椒香里属车回。
元宫词（一百三首）·其四十三
作者：周宪王
朝代：明

小楼春浅杏花寒，象鼎烟销宝篆残。情思不忺梳洗懒，半偏云髻倚阑干。
元宫词（一百三首）·其四十九
作者：周宪王
朝代：明

一别诸亲三十载，诏令相见出宫垣。就中苦乐谁知得，内侍丛中不敢言。
元宫词（一百三首）·其四十二
作者：周宪王
朝代：明

憔悴花容只自知，番思娇小入宫时。经年不识东风面，蹙损春山为阿谁。
元宫词（一百三首）·其四十五
作者：周宪王
朝代：明

鬼赤遥催驼鼓鸣，短檐毡帽傍车行。上京咫尺山川好，纳钵南来十八程。
元宫词（一百三首）·其四十八
作者：周宪王
朝代：明

奎章阁下文词盛，太液池边游幸多。南国女官能翰墨，外间抄得《竹树》歌。
元宫词（一百三首）·其四十八
作者：周宪王
朝代：明

奎章阁下文词盛，太液池边游幸多。南国女官能翰墨，外间抄得《竹树》歌。一别诸亲三十载，诏令相见出宫垣。就中苦乐谁知得，内侍丛中不敢言。哇聚喧阗苦不禁，不鲁罕后喻言深。东安州里池塘静，鼓吹无闻直到今。独木凉亭锡宴时，年年巡幸孟秋归。红妆小伎频催酌，醉倒胡儿阿剌吉。地寒不种芙蓉树，土厚宜栽栝子松。清晓内官呼彩緌，各官分赐牡丹丛。
元宫词（一百三首）·其四十六
作者：周宪王
朝代：明

清晓龙闱侍寝回，纻松云鬓对妆台。绮窗昨夜东风暖，一树梨花对雨开。
元宫词（一百三首）·其四十四
作者：周宪王
朝代：明

年年避暑出居庸，北望滦京朔漠中。经过缙云山水秀，吴姬疑是越江东。
和白香山何处难忘酒六首
作者：周宪王
朝代：明

何处难忘酒，年光似掷梭。清明怜已过，春色苦无多。席上红牙板，花前皓齿歌。此时无一盏，争奈牡丹何。何处难忘酒，初秋暑尚存。双星渡银汉，微月照黄昏。瓜果排中閤，笙歌拂小轩。此时无一盏，何以待天孙。何处难忘酒，遥登庾亮楼。歌声通上界，笑语在瀛洲。玉宇晴无际，冰轮夜不收。此时无一盏，何以玩中秋。何处难忘酒，重阳戏马台。菰蒲随水落，橘柚待霜催。蟋蟀吟将老，茱萸插几回。此时无一盏，黄菊向谁开。何处难忘酒，寒窗一局棋。新篘开竹叶，老树发梅枝。拨火煨霜芋，围炉咏雪诗。此时无一盏，虚度小春时。何处难忘酒，深冬掩凤帏。管弦清晓发，猎骑夜深归。羊角旋风起，鹅毛大雪飞。此时无一盏，辜负黑貂衣。
和白香山何处难忘酒六首·其一
作者：周宪王
朝代：明

何处难忘酒，年光似掷梭。清明怜已过，春色苦无多。席上红牙板，花前皓齿歌。此时无一盏，争奈牡丹何。
和白香山何处难忘酒六首·其三
作者：周宪王
朝代：明

何处难忘酒，遥登庾亮楼。歌声通上界，笑语在瀛洲。玉宇晴无际，冰轮夜不收。此时无一盏，何以玩中秋。
和白香山何处难忘酒六首·其二
作者：周宪王
朝代：明

何处难忘酒，初秋暑尚存。双星渡银汉，微月照黄昏。瓜果排中閤，笙歌拂小轩。此时无一盏，何以待天孙。
和白香山何处难忘酒六首·其五
作者：周宪王
朝代：明

何处难忘酒，寒窗一局棋。新篘开竹叶，老树发梅枝。拨火煨霜芋，围炉咏雪诗。此时无一盏，虚度小春时。
和白香山何处难忘酒六首·其六
作者：周宪王
朝代：明

何处难忘酒，深冬掩凤帏。管弦清晓发，猎骑夜深归。羊角旋风起，鹅毛大雪飞。此时无一盏，辜负黑貂衣。
和白香山何处难忘酒六首·其四
作者：周宪王
朝代：明

何处难忘酒，重阳戏马台。菰蒲随水落，橘柚待霜催。蟋蟀吟将老，茱萸插几回。此时无一盏，黄菊向谁开。
宫词四首
作者：周宪王
朝代：明

屏掩春山夜渐长，秋来处处有新凉。一天明月星河澹，满殿风吹茉莉香。秋深凉气满楼台，落叶萧萧拥玉阶。清晓九门金锁掣，监宫先报进鹰来。劲翮凝霜画不成，马前多是内官擎。鹰坊下直人争问，谁贡河东白海青。三山冰合放鹰时，千骑如云授指麾。日暮六街尘滚滚，马前横抱白鹅归。
宫词四首·其一
作者：周宪王
朝代：明

屏掩春山夜渐长，秋来处处有新凉。一天明月星河澹，满殿风吹茉莉香。
宫词四首·其二
作者：周宪王
朝代：明

秋深凉气满楼台，落叶萧萧拥玉阶。清晓九门金锁掣，监宫先报进鹰来。
宫词四首·其四
作者：周宪王
朝代：明

三山冰合放鹰时，千骑如云授指麾。日暮六街尘滚滚，马前横抱白鹅归。
小亭即景
作者：周宪王
朝代：明

小亭西畔画楼东，开遍阶前芍药丛。梅子雨干还有雨，楝花风过更无风。喜看池内鱼生子，惊退帘前燕逐虫。坐久忽闻黄鸟语，绿杨深处午阴中。
忆友丁大舍（国初勋爵之子未袭爵者皆称大舍，如古云舍人也）
作者：周宪王
朝代：明

故人一别一年余，转眼光阴暑渐除。南徼万山常有梦，中原六月尚无书。窗前烛暗巴山雨，江上帆留楚水鱼。准拟重阳定相见，茱萸新酒候旋车。
悟道吟二首
作者：周宪王
朝代：明

慈悲为雨法为航，心是莲华性是香。静里工夫些子力，闲中议论许多长。提携一气通金界，颠倒三车运玉浆。笑把明珠闲玩弄，眉间万丈白毫光。自从悟得真如理，今古空谈善有因。撒手往来还是我，点头问讯属何人。安闲常乐胜中胜，自在频观身外身。大笑西来缘底事，等闲识破便休论。
悟道吟二首·其一
作者：周宪王
朝代：明

慈悲为雨法为航，心是莲华性是香。静里工夫些子力，闲中议论许多长。提携一气通金界，颠倒三车运玉浆。笑把明珠闲玩弄，眉间万丈白毫光。
悟道吟二首·其二
作者：周宪王
朝代：明

自从悟得真如理，今古空谈善有因。撒手往来还是我，点头问讯属何人。安闲常乐胜中胜，自在频观身外身。大笑西来缘底事，等闲识破便休论。
拟不如来饮酒八首
作者：周宪王
朝代：明

莫向忙中去，闲时自养神。功名一场梦，世界半分尘。日月朝还暮，时光秋复春。不如来饮酒，醉里乐天真。寄语红尘客，其如岁月何。新诗随意写，时曲放怀歌。老去朱颜改，年高白发多。不如来饮酒，看我舞婆娑。攫攘何因尔，终朝傀儡牵。望尘忙趁市，满贯苦多钱。造物商岩板，羲和穆骏鞭。不如来饮酒，一醉大家眠。世态看来熟，浮生何苦忙。好花供老眼，佳茗刷枯肠。池上红鸳并，帘前紫燕翔。不如来饮酒，高卧北窗凉。故友成衰谢，新交未是俦。心劳悲幕燕，计拙笑巢鸠。莫作少年事，休将老态愁。不如来饮酒，赏玩菊花秋。莫入三街市，宜乘九夏凉。随缘得妙术，守分是仙乡。写字腾龙虎，吹箫引凤凰。不如来饮酒，烂醉锦筝傍。羡我霜髯老，逢时正太平。园畦频点检，书画悦心情。绿竹栽些个，红棋着一枰。不如来饮酒，且莫问输赢。幸喜身康健，休论愚共贤。诗联有神助，老懒得天全。十日一风雨，三家百顷田。不如来饮酒，同乐好丰年。
拟不如来饮酒八首·其一
作者：周宪王
朝代：明

莫向忙中去，闲时自养神。功名一场梦，世界半分尘。日月朝还暮，时光秋复春。不如来饮酒，醉里乐天真。
拟不如来饮酒八首·其七
作者：周宪王
朝代：明

羡我霜髯老，逢时正太平。园畦频点检，书画悦心情。绿竹栽些个，红棋着一枰。不如来饮酒，且莫问输赢。
拟不如来饮酒八首·其三
作者：周宪王
朝代：明

攫攘何因尔，终朝傀儡牵。望尘忙趁市，满贯苦多钱。造物商岩板，羲和穆骏鞭。不如来饮酒，一醉大家眠。
拟不如来饮酒八首·其二
作者：周宪王
朝代：明

寄语红尘客，其如岁月何。新诗随意写，时曲放怀歌。老去朱颜改，年高白发多。不如来饮酒，看我舞婆娑。
拟不如来饮酒八首·其五
作者：周宪王
朝代：明

故友成衰谢，新交未是俦。心劳悲幕燕，计拙笑巢鸠。莫作少年事，休将老态愁。不如来饮酒，赏玩菊花秋。
拟不如来饮酒八首·其八
作者：周宪王
朝代：明

幸喜身康健，休论愚共贤。诗联有神助，老懒得天全。十日一风雨，三家百顷田。不如来饮酒，同乐好丰年。
拟不如来饮酒八首·其六
作者：周宪王
朝代：明

莫入三街市，宜乘九夏凉。随缘得妙术，守分是仙乡。写字腾龙虎，吹箫引凤凰。不如来饮酒，烂醉锦筝傍。
拟不如来饮酒八首·其四
作者：周宪王
朝代：明

世态看来熟，浮生何苦忙。好花供老眼，佳茗刷枯肠。池上红鸳并，帘前紫燕翔。不如来饮酒，高卧北窗凉。
暮春
作者：周宪王
朝代：明

九十春光似转蓬，半晴天气雾溟蒙。一池新水今朝雨，满地残花昨夜风。白发自怜诗兴在，红颜莫放酒樽空。闲看青简思今古，得失由来一梦中。
暮春久阴寒风雨
作者：周宪王
朝代：明

蝶怨蜂愁静小园，阴寒已过勒花天。雨中狼藉榆钱少，风里飘扬柳絮颠。堪笑一春惟饮酒，自怜三月尚衣绵。海棠开尽蔷薇老，孤负芳辰又一年。
朝谒皇陵
作者：周宪王
朝代：明

万壑松风卷翠涛，花间晴露滴征袍。龙收夜雨归沧海，虎带春泥过石壕。千古衮旒藏玉匣，九重宫殿压金鳌。桥陵谒罢频回首，五色氤氲王气高。
杨柳枝二首
作者：周宪王
朝代：明

春来折尽更逢春，旧折长条又复新。谁有行人相送别，今年不是去年人。莫折柔丝五尺金，一丝丝系别离心。春风吹到无情处，乱滚香绵结昼阴。
杨柳枝二首·其一
作者：周宪王
朝代：明
体裁：词

春来折尽更逢春，旧折长条又复新。惟有行人相送别，今年不是去年人。
杨柳枝二首·其一
作者：周宪王
朝代：明

春来折尽更逢春，旧折长条又复新。谁有行人相送别，今年不是去年人。
杨柳枝二首·其二
作者：周宪王
朝代：明

莫折柔丝五尺金，一丝丝系别离心。春风吹到无情处，乱滚香绵结昼阴。
柳枝歌三首
作者：周宪王
朝代：明

苏小门前万缕垂，白家园内两三枝。听歌看舞人何在，惟有东风展翠眉。三月风和散曲尘，枝枝垂地每伤神。为君系得春心住，忍折长条送远人。宛转千条罥晚风，拖烟带雨渭城东。征衫点得轻轻絮，寄入《阳关》曲调中。
柳枝歌三首·其一
作者：周宪王
朝代：明

苏小门前万缕垂，白家园内两三枝。听歌看舞人何在，惟有东风展翠眉。
柳枝歌三首·其三
作者：周宪王
朝代：明

宛转千条罥晚风，拖烟带雨渭城东。征衫点得轻轻絮，寄入《阳关》曲调中。
柳枝歌三首·其二
作者：周宪王
朝代：明

三月风和散曲尘，枝枝垂地每伤神。为君系得春心住，忍折长条送远人。
登城有怀
作者：周宪王
朝代：明

一上高城思渺冥，情怀如梦复如醒。长河浊浪从来急，嵩岳高峰分外青。樵径远萦芳草岸，渔舟闲傍夕阳汀。登临感慨斜阳外，望尽长亭复短亭。
秋信
作者：周宪王
朝代：明

飘飘梧叶委银床，天际初来雁几行。露气忽从今夜白，漏声偏觉五更长。惊幽梦矣书千里，有美人兮天一方。报道桂花成蓓蕾，雨余庭院喜新凉。
秋凉
作者：周宪王
朝代：明

苍凉初日照帘栊，秋气清高八月中。满砌寒蛩啼冷露，一天新雁度西风。病怀得酒如春暖，老眼看花似叶红。独坐小轩无个事，闷来聊复理丝桐。
秋怀
作者：周宪王
朝代：明

楼阁凉生夜雨余，碧天如水雁来初。青山落日两行泪，锦树西风万里书。滇海相思情愈切，梁园行乐兴全疏。人还定把平安报，惟有霜华白满梳。
秋蝉
作者：周宪王
朝代：明

败柳疏林寄此生，凉时不似热时鸣。蜕形先觉金风动，轻翼偏嫌玉露清。抱叶常如经雨态，过枝犹带咽寒声。桑间此际螵蛸老，游息安闲莫漫惊。
竹枝歌二首
作者：周宪王
朝代：明

春风满山花正开，春衫女儿红杏腮。侬家荡桨过江去，为问阿郎来不来。巴山后面竹鸡啼，巴水前头沙鸟栖。巴水巴山到郎处，闻郎又过石门溪。
绿腰琵琶（亦云"六么琵琶"）
作者：周宪王
朝代：明

四面帘垂碧玉钩，重重深院锁春愁。绿腰舞困琵琶歇，花落东风懒下楼。
老人灯
作者：周宪王
朝代：明

百岁身躯浪得名，提携何苦自劳形。年来偏觉心肠热，老去只余脏腑明。半夜风中常懊恨，一生线上作经营。可怜亦被风光引，摆手摇头学后生。
芸阁初夏即事
作者：周宪王
朝代：明

玉阶槐影绿阴阴，长日清闲罢抚琴。满架酴飐如散雪，一畦萱草似堆金。诗因中酒多随意，棋为饶人不用心。芸阁晚凉清兴发，兔毫新试写来禽。
送雪
作者：周宪王
朝代：明

天山一色冻云垂，罨画楼台缀玉时。准备暖金香盒子，明朝送雪与相知。
静坐
作者：周宪王
朝代：明

静坐闲观理自明，是非荣辱岂须争。一身常在闲中过，万事肯于先处行。嫩竹半欹听夜雨，晚云收尽看秋晴。两般清意谁能识，世事交游物外情。
鹧鸪天·赋绣鞋
作者：周宪王
朝代：明

花簇香钩浅浣尘，轻风微露石榴裙。金莲自是悭三寸，难载盈盈一段春。仙已去，事犹存，阳台何处更为云。相思携手游春日，尚带年时草露痕。
风泾得泉字
作者：周寅
朝代：明
体裁：古风

清风义井官衢侧，泉脉源源来不息。居人缓汲行人先，丹室仙人方煮石。作亭者谁顾虎头，我有义心天有锡。凡今钱货古曰泉，一举偶然成两得。
麟溪草堂
作者：周寅
朝代：明
体裁：七言绝句

爱尔麟溪水竹居，考槃人与境偏宜。杖藜我欲閒相过，题遍琅玕节上诗。
题钓鳌矶四首·其一
作者：周履清
朝代：明
体裁：七言律诗

偶来矶上坐青莎，一望湖光雨后多。水际楼台如罨画，花间莺燕似调歌。游人携酒酣春色，神女投珠弄夜波。漠漠淡烟生古树，遥闻天籁起松萝。
题钓鳌矶四首·其三
作者：周履清
朝代：明
体裁：七言律诗

石矶高枕碧溪头，堤上烟消万壑悠。杨柳风轻通鸟语，桃花浪暖泛渔舟。清宵笙管调新曲，长日楼船胜昔游。一自使君题壁后，更无人道鉴湖幽。
题钓鳌矶四首·其二
作者：周履清
朝代：明
体裁：七言律诗

重重楼阁俯沧溟，高筑渔矶傍水亭。树色四围云外碧，湖光千顷雨中青。东连越海凭为堑，北控吴门峙作屏。几处笙歌听不竭，画船明月绕芦汀。
题钓鳌矶四首·其四
作者：周履清
朝代：明
体裁：七言律诗

钓台突兀峙湖南，漫理纶竿下碧潭。风动波光摇素练，烟笼树色拥青岚。渔矶春暖花频笑，鸳渚云晴柳欲酣。天际忽来蓬岛鹤，片云飞处拟苏耽。
一剪梅
作者：周履靖
朝代：明
体裁：曲

旦上：红窗翠幕晓徐开。日映妆台。春满妆台。小旦上：蛾眉淡扫鬓初裁。花压琼钗。香绕琼钗。
一封书
作者：周履靖
朝代：明
体裁：曲

净：名香宝烛并。素麸盘壮面觔。金钱几陌文。更清茶和果品。惟愿慈悲来受领。剩的收来赏道人。合：拜殷勤。乞垂矜。保取康宁福寿增。
一封书
作者：周履靖
朝代：明
体裁：曲

小旦：家乡世武林。度年华甫二旬。良人叹早倾。历三春日泪零。自想当年多罪行。勉向今生种善因。合：拜殷勤。乞垂矜。保取康宁福寿增。
一封书
作者：周履靖
朝代：明
体裁：曲

老旦：如来鉴悃诚。叩香台岁岁心只因贫乏。。因循向此晨。献幡幢愧未能。何得脱离生老病。惟愿常依佛法僧。合：拜殷勤。乞垂矜。保取康宁福寿增。
一撮棹
作者：周履靖
朝代：明
体裁：曲

外：念我女年甫及丁。婚姻事切莫閒评。还记省。媒言两誉难凭。姑候我返旆向家林。卜日陈屏雀。从容选俊英。归迟吉。古语有明徵。
一江风
作者：周履靖
朝代：明
体裁：曲

小旦：起帘栊。月朗风清夜。一刻千金重。劝娘行对景逍遥。放下愁千种你。玉食锦香丛。玉食锦香丛。荣华谁复同又须知。琐琐成何用。
一江风
作者：周履靖
朝代：明
体裁：曲

旦：月当空。馥馥香风度。翠袖春寒重。叹介小旦：小姐。你为何攒着眉儿长叹起来。旦：惹閒愁难掩双眉。小旦：小姐钗儿歪了旦：我也。懒整钗头凤。小旦：有何心事。试说何妨。旦：四并苦难逢。四并苦难逢。红颜多困穷又须知。世短浑如梦。
七娘子
作者：周履靖
朝代：明
体裁：曲

生上下马介：整衣离玉辔。仙舟缱绻多娇。
三台令
作者：周履靖
朝代：明
体裁：曲

生上：无情关隘晨鸡。使我仓惶别离。千里未为迂。驰来一慰相思。
三学士
作者：周履靖
朝代：明
体裁：曲

净：赤绳知向前生系。今朝红叶重题。风流幸选过王浚。窈窕欣求踰宋姬合前老旦。
三学士
作者：周履靖
朝代：明
体裁：曲

生：弹铗长歌怀鲂鲤。姻连仰赖邢姨。老旦：中间委曲。老娘想已通达了。生：朝来喜获青鸾信。他日誇乘彩凤飞。老旦：如今回去几时来。生合：暂裹琴书归故里。对蓉菊是来期。
三学士
作者：周履靖
朝代：明
体裁：曲

老旦：蘋蘩重寄加葑菲。乘龙喜及门楣。闺娃深愧桃花色。彦士真同美玉姿合前。
三段子
作者：周履靖
朝代：明
体裁：曲

净：为只为才郎世稀。逞南图翩翩远期。平章见奇。选东床孳孳在伊且好一位小姐。。娉婷冶丽堪娱意又好妆奁。。繁华侈富真无比这不打紧。。更有金钗十二随。
三段子
作者：周履靖
朝代：明
体裁：曲

旦：郎年几许。净：十八岁子。旦：却缘何家室未宜。净：想他父母早亡。志专科第。以此羁迟。旦：娘居那区。净：在关上。旦：又何由声闻远驰。净：这们一位官人。那一处不闻。旦：独孤伟器真佳婿。蹇修善合非虚誉。小旦：小姐。端的好头亲事旦附小旦低唱介：这是。夙世姻缘怎羡伊。
下山虎
作者：周履靖
朝代：明
体裁：曲

净：礼先朝伫闻及闾阎且。君父于臣子闺门大閒。还须念有耦罗敷。莫效那耽淫卫宣。众合：况有如花满殿前。何必村庄贱。末：奏事者不得喧哗。众：折槛何嫌。为诉孤鸾非野鸳。
不是路
作者：周履靖
朝代：明
体裁：曲

外上：汗湿征衣。百里关河晓夜驰。忙来至。东床闻讣莫悲啼。生：顿惊疑你。浑身缟素缘何事莫不是。不测风云太岳颓。外：非关是。花飞玉碎佳人逝。特令报启。特令报启。
不是路
作者：周履靖
朝代：明
体裁：曲

生：闻说魂飞。难禁滂沱泪雨垂。三生契。一朝瓦解竟成非。老旦上：出香闺。忽闻林馆人如沸呀。。何事儿郎恁惨悽。生：听相启我。瑶琴未鼓朱弦敝。伤悲五内。伤悲五内。
丹凤吟
作者：周履靖
朝代：明
体裁：曲

丑上：木偶无依。越吟不已。禘袍窃望疏财士。怕官情纸薄。今非昔比。
么篇
作者：周履靖
朝代：明
体裁：曲

小旦：万恨旋生。一缄密送。果然是对面难逢梅相公。梅相公。你。跋涉总成空。更休把报书悬望。这防范怎生传奉。此际断肠谁诉。徒饮泣对苍穹。
二犯傍妆台
作者：周履靖
朝代：明
体裁：曲

小旦：兔狐同类自关情。秋波偷拭。难禁泪珠零。蘋藻愿。知已谬。箕帚计。信空盟有日。桃花落尽刘郎去。寂寞仙源无奈春合前旦作倚小旦肩介。
二犯傍妆台
作者：周履靖
朝代：明
体裁：曲

旦：阅此顿消魂宋弘未识。徒抱女萝情。朝和暮。成画饼。秦与晋。属他人。自怜蕙质闺中秀。肯学桃花墙外春。合：秦楼凤杳。阳台梦沈。琐窗应积断肠吟。
二郎神
作者：周履靖
朝代：明
体裁：曲

小旦：他曾言。萧条旅邸有谁相念。枉自驱驰成底干。旦：这般说敢还恨我。小旦：乡园久滞。应知此恨犹然。花柳心情偏易染。怕如今迷春别院。旦：亲也未必来求了。小旦背介合：这姻缘。又未知此生信否团圆。
二郎神
作者：周履靖
朝代：明
体裁：曲

旦：愁无限。叹别离更沈鱼雁。笑语分明频梦感。觉来依旧。人儿远隔吴天我。金钏潜松罗带缓。害相思怎能排遣。小旦：他便不来。一定遣人来求亲。旦背介合：这姻缘。又未知此生信否团圆。
五供养
作者：周履靖
朝代：明
体裁：曲

小旦：相公。你风流高致我小姐。愿结同心。百载相依那日见了相公同年录。。赤绳知已系。青眼料何为以此遂不敢相近。虽然。心儿难置。几个黄昏憔悴。闻君当此变。沾沾私喜。
五供养
作者：周履靖
朝代：明
体裁：曲

生：闺中何意。半道荆蓁。情隔云泥我。樗材宜弃置他。秀色忍暌违日来。餐忘寝废。历尽相思滋味今日将去。。匆匆无纸笔。凭卿传语。多拜上小姐。合：莫负初心。好图连理。
似娘儿
作者：周履靖
朝代：明
体裁：曲

小旦老旦外同上小旦：无限惜春情。携伴侣山寺閒行。老旦外：鸣泉十里涵松影。佛庐鳞次。游人接踵。满目芳尘。
佛偈
作者：周履靖
朝代：明
体裁：曲

丑上：俏丽娘娘入寺门。道人和尚尽来跟。做手势介：这丢若肯轻轻舍。何必斋僧与诵经。南无救苦王菩萨摩诃萨。
佛偈
作者：周履靖
朝代：明
体裁：曲

净上：和尚生来也是个人。怎教欲火便离身。色空空色能参透。便是灵山活世尊。南无金刚王菩萨摩诃萨。
催拍
作者：周履靖
朝代：明
体裁：曲

外：感君恩推毂专征。誓扫靖烽烟虏尘。老旦旦悲介外：别离肯泪倾。别离肯泪倾。老旦：相公。家事你也掉得下外：我。欲列云台。钟鼎铭勋。松菊田园。那管荆蓁合前末扮武官上。
催拍
作者：周履靖
朝代：明
体裁：曲

旦：念椿庭桑榆景侵。为王事孤身海滨况如今呵。。干戈四野横。干戈四野横爹爹。还愁你。超乘穿杨。耗力疲形。聚米量沙。竭虑劳神合前众起净辍席下外。
催拍
作者：周履靖
朝代：明
体裁：曲

老旦：匆匆去魂销泪倾。一卮酒悲歌渭城。天涯咫尺分。天涯咫尺分相公。。边境风霜。好谨晨昏。宦海波涛。须惜身名。外：夫人不必挂怀。合：长亭路正值芳春。草细细。柳青青。
光光乍
作者：周履靖
朝代：明
体裁：曲

丑上：巧趋承。善哄骗。屋里台无面。扇骨揩来光潋滟。东家哺饭西家宴。
入赚
作者：周履靖
朝代：明
体裁：曲

净外生小生上净：古木幽溪。指介：柳姓娇娃系此居。众：忙前去。钦差星急敢羁迟。净：且躇蹰。乍张声势令人惧。变出非常未可知。众：言诚是。须知善鸷先藏翅。谩教腾沸。谩教腾沸。
入赚
作者：周履靖
朝代：明
体裁：曲

净：避影前趋。老旦：老娘何来。净：喜到门庭特报知。老旦：有甚喜。净：承明旨小姐。催妆促驾赴京畿。旦：祸真奇。宫闱悬绝如渊底。拜介：得赐周旋谢不赀。净：言差矣。尊名已覆金瓯里。不须推避。不须推避。
出队乱莺啼
作者：周履靖
朝代：明
体裁：曲

丑：关睢已谐。螽斯堪待。同拜介：好姻缘出倘来。鸿投鱼网信奇哉。净哭介：怎把我与这尖嘴。丑：风月还彀你受用哩。老旦：只须要夫和妻爱。又何必论女貌郎才。拜了小姐。拜介净：逐鸡飞。随狗走。这百年业。三生债。只为那干戈扰攘。顿使我琴瑟愆乖。内复鸣锣呐喊介旦：呼腾九垓还怕有。杀妻煮妾。食子炊骸。
出队子
作者：周履靖
朝代：明
体裁：曲

旦扮内臣上：明王恩眷。披览封章展笑颜。玉音遥降五云端。管取乘龙指日间。花烛生光。春回卺颜。
刘衮
作者：周履靖
朝代：明
体裁：曲

外众上：齐部伍。齐部伍。奋勇共前驱。炮震锣鸣。贼声旋至。社鼠城狐。敢为怒臂。一鼓须擒。献俘归去小生众上会战介外众败走介。
刘衮
作者：周履靖
朝代：明
体裁：曲

小生众：忙追去。忙追去。片甲莫教除。鹤唳风声。元兵胆碎。杂放箭介：禀大王爷知道。柳元帅被箭倒了。众：马陵神弩捷。应弦俱毙。流血如川。积尸成垒下。
刬锹儿
作者：周履靖
朝代：明
体裁：曲

净：湖山二月春如锦。杏花风飏酒旗轻。王孙骋金镫。香尘蔽云这不打紧。还有。雀舫渔舲。多妆红粉。玉管银筝。繁华相竞。
刬锹儿
作者：周履靖
朝代：明
体裁：曲

生：孤山閒探梅花信。净：春事如何。生：六桥已见柳条青。净：山水如何。生：湖波净如镜。峰围翠屏。净：有游赏的么。生：野衲游人。水滨林径。樵父渔翁。赓歌相应。
刮鼓令
作者：周履靖
朝代：明
体裁：曲

小旦：天书蓦尔过。叹娘行被网罗。生：这等该到京。小旦：娇怯怯怕归永巷。又何忍别亲庐。督促莫支吾。善成能败。赖有萧何。生：亏了那个小旦：是何老娘报了。又得何老娘教道。使小姐呵。。华泉取饮眩当途我。甘同丑父敢号呼。
刮鼓令
作者：周履靖
朝代：明
体裁：曲

生：堪悲恁坎坷。小旦：相公。想你适才还道是小姐哩生：我那知道。启蕉封鹿竟无。幸星河潜通织女。怅月殿隐嫦娥。好事惯多磨。只怕春深绣幕。娇香难锁。小旦：小姐誓死不二。这到不消虑。生：松枝同劲信无他。萱庭异趣却如何。
剔银灯
作者：周履靖
朝代：明
体裁：曲

丑：揣家师神通罕比。又何愁携云握雨。黄金肯布祗园地。管配合善才龙女合前老旦。
剔银灯
作者：周履靖
朝代：明
体裁：曲

净：久闻师慈悲为施。敢相渎风情月思。愿将金手提沦滞。整法舟蓝桥普济。老旦：不用叮咛。合：应知六出计奇。看鸾凤和鸣并栖。
剔银灯
作者：周履靖
朝代：明
体裁：曲

老旦：蒙委托劳当记取。笑河间终须易志。旃林管把阳台砌。问红娘优婆刹女合前老旦。
北折桂令
作者：周履靖
朝代：明
体裁：曲

生：想着他花径行藏。和那绣阁徘徊。画舫徜徉满望个。连理栽成。鸳鸯并好。鸾凤翱翔怎知道。美恩情中成虚慌。好姻缘半道乖张苦的是。鸡唱江关。人逐参商恨的是。千里空还。一面偏难。
北收江南
作者：周履靖
朝代：明
体裁：曲

生：呀。赖得他报平安。解下愁肠。整顿些慇勤话。历诉间关。相思担放下再休担。撇脱利名场。优游花月乡。肯恋着厚爵高封。冷落他软玉温香。
北新水令
作者：周履靖
朝代：明
体裁：曲

生：你知我归心日夜忆钱塘。念孤帏恁般悒怏。马蹄清夜月。蓬户五更霜。兼程奔上。兼程奔上。何日里得同欢畅。
北雁儿落带得胜令
作者：周履靖
朝代：明
体裁：曲

生：本待个风便归程趱到讨得个。雷轰碑字残快趱前去。众行介生：我和他。生愿共衾裯。死愿同草莽管甚么。豺狼满道傍管甚么。烟尘暗井疆不能彀。窃符来卧内怎望得。飞骑出蒲关。潜藏怕柔心。不奈军声壮。逃亡怕纤弯。难当途路长。
南侥侥令
作者：周履靖
朝代：明
体裁：曲

小旦：城郭多笳鼓。江湖断客航。试问太平时还甚日只怕。故国无家归去难。故国无家归去难。
南园林好
作者：周履靖
朝代：明
体裁：曲

小旦：去时节车轮太忙。回时节马蹄何懒。缩地凌云空想。频计日转心烦。频计日转心烦。
南尾声
作者：周履靖
朝代：明
体裁：曲

小旦：改衣妆山居样。管煎茶竹里花间。永侍梁鸿事孟光。
南步步娇
作者：周履靖
朝代：明
体裁：曲

小旦：鸣镳击楫多劳攘。故国云埋障。回思去路长。影只形单。自分终泉壤。何幸沐恩光。双双昼锦荣无限。
南江儿水
作者：周履靖
朝代：明
体裁：曲

小旦：吴越千佳丽。燕秦百艳妆。一时咸得亲瞻傍。都来谁及娘娇样。天香国色真无上。谩说艰辛多状。任您堪偿。百岁恣同欢赏。
卜算子
作者：周履靖
朝代：明
体裁：曲

净上：旅邸兴萧然。无意亲文翰。春光早已遍郊原。何处寻游伴。
卜算子
作者：周履靖
朝代：明
体裁：曲

生上：入眼顿薰心。搅梦还惊寝。烟霞泉石旧胸襟。一夜沾脂粉。
卜算子
作者：周履靖
朝代：明
体裁：曲

生上：愁恨两眉攒。泪渍春衫满。浮名牵我滞幽燕。梦绕多情畔。
双劝酒
作者：周履靖
朝代：明
体裁：曲

丑上：日建期场。时修佛会。米袋牢随。募书不置。虽无婚嫁与公需。风月处也要支持。
双劝酒
作者：周履靖
朝代：明
体裁：曲

净上：引线针儿。伐柯斧具。鼓舌摇唇。婚男嫁女。花红羊酒是常仪。还有那私赠乾赍。
双声子
作者：周履靖
朝代：明
体裁：曲

众：琼浆滟。琼浆滟。满酌重相劝。花灯暗。花灯暗。馀烬频教剪。星河转。星河转。更筹换。更筹换。独夜迢迢。良宵遽短。
吴小四
作者：周履靖
朝代：明
体裁：曲

老旦上：穿掖庭。入禁闱。须知是女医。欲贵成君。仗我为附子。偏教产后奇。民间且谩提。
吴歌
作者：周履靖
朝代：明
体裁：曲

净：北来南去几时休。争利争名各有头。只有我里官人爱山水。携琴裹茗上扁舟净会橹前舵。
吴歌
作者：周履靖
朝代：明
体裁：曲

小旦：村村歌吹奏春声。浪静风和月以介明。百里水程连夜走。山灵应笑介殷勤。
哭岐婆
作者：周履靖
朝代：明
体裁：曲

生净小生末冠带上合：笙歌鼎闹。旌旄云绕。看花御道。红妆争笑。金鞍雅称玉逍遥。扬鞭不觉琼林到。
哭相思
作者：周履靖
朝代：明
体裁：曲

众随小旦上：溟海飘蓬无转。羁魂喜获生旋。净随旦上：乍见翻疑梦幻。何殊缺月重圆。
唐多令
作者：周履靖
朝代：明
体裁：曲

旦上：咄咄日书空。从教绿鬓蓬。小旦上：相思无药谁攻。浪说杏林董奉。合：香玉减。钏围松。
啄木儿
作者：周履靖
朝代：明
体裁：曲

小旦：无稽语。莫浪悲。春到芳菲应满枝。几曾见薰草齐莸。那里是凤鸟随鸡。阿娇金屋元相配。太真玉镜宁无对又不道。紫管双双跨凤吹。
啄木儿
作者：周履靖
朝代：明
体裁：曲

旦：我听伊言。心暗摧。屈指桃夭几个宜。回文锦半世含嗟断肠吟到老成悲。苏台月伴西施醉。玉关草湿明妃泪。淑女堪求君子谁。
四边静
作者：周履靖
朝代：明
体裁：曲

净：银河远隔无蹊径。牛郎好孤另。管取鹊桥成。鸳鸯两相并合：那时节。罗帏春稳。绣衾香喷相公。你。莫忘魏无知。挥金好相赠。
四边静
作者：周履靖
朝代：明
体裁：曲

生：月中人去花阶冷。锦字空牵恨。梦绕武陵春。桃源叹迷径。合：巫阳云隐。蓝桥水浸。何幸遇昆崙。蜂媒相好倩。
园林好
作者：周履靖
朝代：明
体裁：曲

外：叹亡人娇容丽姿。兰和蕙幽娴怎比今虽死呵。。玉质如生堪异相公。你要一见。。忙拜别。赋归兮。忙拜别。赋归兮生拜老旦介。
园林好
作者：周履靖
朝代：明
体裁：曲

生：下荆钗三年有奇。老旦：人物何如。生：怅玉貌无由一觑我便回。纸上遗容空对。合：肠痛结。泪交垂。肠痛结。泪交垂。
夜行船
作者：周履靖
朝代：明
体裁：曲

生上：特仗冰人联凤侣。俟休命鹤企凫移。鸳牒难凭。雁书频至。去住徘徊无主。
夜行船
作者：周履靖
朝代：明
体裁：曲

老旦上：郎才女貌真堪似。秦与虢又成姻契。已结松萝。未忘桑梓。花里送郎归去。
大迓鼓
作者：周履靖
朝代：明
体裁：曲

净：翩翩美少年。衣冠济楚。性格幽閒不要说甚么。你只看他。双瞳剪水迎人滟。风流万种笑谈间。何物娇娃。三生有缘。
大迓鼓
作者：周履靖
朝代：明
体裁：曲

小旦：何云敢弃捐那晚呵。。重门闭月。欲觅难前。无端翰墨空濡染笑介：笑伊知是阿谁笺小姐不要忙。。管效相如。完璧早旋。
大迓鼓
作者：周履靖
朝代：明
体裁：曲

旦：春愁满锦笺。恁何閒觑。弃掷花前。无情顿惹多情眷。试看綵笔写轻纨。浪语那禁。思之汗沾。
天下乐
作者：周履靖
朝代：明
体裁：曲

旦上：春来些事萦心境。朱颜褪。喜今日眉峰少整。无限惜花情。试向林园寻问。
好姐姐
作者：周履靖
朝代：明
体裁：曲

书斋香笼碧纱。伴几榻清琴古画。胆瓶春水。一枝梅正佳揭帐介：这是他卧所了。。真幽雅。罗帏香暖春无价只怕你。鸳枕人孤愁转加。
好姐姐
作者：周履靖
朝代：明
体裁：曲

芳姿如玉似花。却朱粉天然妖冶。低眉敛衽。羞怯更堪佳。心牵挂。梦魂通昔蓝桥下。烟水茫茫万里赊。
字字双
作者：周履靖
朝代：明
体裁：曲

净上：自笑生来假志诚。堪敬。说堪说好口津津。耸听。东家西户尽来寻。斗请。那知猱爪善刳人。颇狠。
孝南歌
作者：周履靖
朝代：明
体裁：曲

生：听诉启。深可悲。侯家有女花不如。老旦：曾有约来么生：我。西第几留居。东床面相许谁想。番云覆雨。鸾凤分飞况那时行舟大促。。未尽临岐语。老旦：嗄。这等所以来。那路好不远。生：两下牵思。宁惜途千里。怎知道逗留斯。九秋遥好把今宵比。
孝南歌
作者：周履靖
朝代：明
体裁：曲

生：蒙尊谕。业已知取笔砚来。丑取笔砚生写介：我。彩毫未举先泪垂小姐。我和你。半载共依依。幽盟动神鬼。那知到此。途尽空悲。天远谁怜取我。泪墨为书。书去魂俱去。内鸦啼介：缄方罢鸦又啼。惨情怀真个怕天曙。
孝南歌
作者：周履靖
朝代：明
体裁：曲

老旦上：宵将午。灯渐微。听介：西楼唧唧多怨词相公。你莫不是。解佩遇江妃。窥墙有邻女。丑：差不多。老旦：孤身客邸。切莫嗟咨。好把情怀启。牒注鸳鸯。信有氤氲使。遍吴越罕名姝。任傍求何必学胶柱。
孝南歌
作者：周履靖
朝代：明
体裁：曲

老旦：相公。你休震怒。请试思。将军令严谁敢违看起这般事体。相公。。觌面恐难期必不得已。。尺书可将寄。生：寄得去么。老旦：忙烦颖楮。置邮在予。丑：只怕难到。老旦：谩把浮沈虑。丑：大爷。就写去干得甚事老旦：说那里话。。一纸芳音。万两金堪抵。生：几时拿去。老旦：欲付取俟乘机。生：须仔细。老旦到其间更自有奇秘。
宝鼎现
作者：周履靖
朝代：明
体裁：曲

生上：漫愁水月难捞。行看十分圆就。
宴陈平
作者：周履靖
朝代：明
体裁：曲

生上：瘦损不胜衣。岂为耽诗。花飞絮舞春归矣。倚玉偎香复几时。
小桃红
作者：周履靖
朝代：明
体裁：曲

生：编修梅玉。碎首阶前。末：所奏者何事生：为。伉俪贻惭玷也。末：谁家之女。已配未曾。生：武臣柳菀女。纳采在髫年。末：不得欺诳。生：登齿录。布朝佥只为臣。慕飞鹏。希举鹗。成孤雁也使柳氏呵。。混入良家承诏选。叹画影无从。愿锡饼师全。
小重山
作者：周履靖
朝代：明
体裁：曲

外上：几载戎衣满战尘。雄心拚裹革肯思莼。兹承新命镇南闽。机务重。砺剑亟长征。
小重山
作者：周履靖
朝代：明
体裁：曲

老旦上：羽檄遥催赴柳营。乍闻脂辖也不胜情。旦上：含愁花底对离尊。牵衣问。何日复趋庭。
尾声
作者：周履靖
朝代：明
体裁：曲

众：灯前草就恩荣表。共听晨钟谢圣朝。更报泥金肯惮遥。
尾声
作者：周履靖
朝代：明
体裁：曲

净：呀。大娘。你何闻何见忙来转小旦背介：我。形秽羞临珠玉前。转身介：家中有事。净欲献茶瓜尚未然。
尾声
作者：周履靖
朝代：明
体裁：曲

净：少年情性多无检。看花枝蜂迷蝶恋相公。你也休性急。有日里。花烛迎仙入洞天。
尾声
作者：周履靖
朝代：明
体裁：曲

净：怎就去了。遥看画鹢如风走。这分明濮上私游。管取沿湖细访求。
尾声
作者：周履靖
朝代：明
体裁：曲

净：报频来。灾旋踵。旦：为何。净：全军覆没虏尘中。小旦：战败了。旦：老爷无恙么。净流矢堪悲恰贯胸。
尾声
作者：周履靖
朝代：明
体裁：曲

割恩钳口谋深秘。老旦：那有此话。丑：这等那芳春姐好造化老旦：自古道。佐酒得尝也非戏。丑：师父。只是你的咒欠灵老旦：哎。又不道。心正何愁着鬼迷。
尾声
作者：周履靖
朝代：明
体裁：曲

合：临岐饮泣情难忍。两地不胜孤另。老旦旦莫惜关山把鱼雁沈。
尾声
作者：周履靖
朝代：明
体裁：曲

合：月儿高。花阴绕。各背低唱介：只得含情去了。拟把风流梦里招。
尾声
作者：周履靖
朝代：明
体裁：曲

合：风情节义难兼擅。女戒分明在此编。寄语梨园仔细传。
尾声
作者：周履靖
朝代：明
体裁：曲

旦：却愁不屑桓玄赘。羞杀空将宋玉窥。袖笺介翘首东风付叹吁。
尾声
作者：周履靖
朝代：明
体裁：曲

旦：此生结草悲无地小旦抱旦低唱：小姐。你。但守初盟报所知我便便。便向重泉也展眉。
尾声
作者：周履靖
朝代：明
体裁：曲

生：百年娱乐从兹暮。小旦：幽馆深盟喜不诬。生又恐相逢着睡魔先请进房小旦应介众持灯上引介。
尾声
作者：周履靖
朝代：明
体裁：曲

生：舟喧水栅人争涉。伫看多情去也我。地久天长成怨嗟。
尾声
作者：周履靖
朝代：明
体裁：曲

生：行踪一夕温犹未。老旦丑末：恰似山阴半道归。生回首梁云泪暗垂。
尾声
作者：周履靖
朝代：明
体裁：曲

生：重来仍恐多推避。枉自奔驰劳敝。小旦附耳介管取欢娱不负伊。
尾声
作者：周履靖
朝代：明
体裁：曲

老旦：儿。你看烽烟蔽日天光改。鼠窜狼奔事可哀旦：又不识。何日宁家礼上台。
山坡羊
作者：周履靖
朝代：明
体裁：曲

丑：大爷。我看你急煎煎盘山历水。闷恹恹忘餐减睡。眼巴巴盼着娇娃。口喃喃时悬情事。只怕亲事不谐。不放小姐与大爷相见了。生：那有此理。丑背介：真好痴转身介：他。杀荷须断丝。生：我却定要见他。丑：总交一见。一见成何济若见了。怕惹相思。两添憔悴。生掩泪介丑：休悲。明日相逢未是迟。背介：须知。此后相逢未可期。
山坡羊
作者：周履靖
朝代：明
体裁：曲

生：乱纷纷昏鸦投树。丑：下雨了。生：淅零零西风送雨。影摇摇孤灯照人。内作雁叫介生：声哑哑离鸿怨侣。还自疑。丑：疑甚么生：我便在此。。闺中知未知。丑指介：那高墙里不是帅府。生：侯门咫尺。咫尺踰千里。内云：请相公晚膳。生：不用了。丑：心上不快。饮杯酒。生：纵有醇醪。怎消愁绪。丑：这们睡罢。生：堪悲。旅馆萧萧客梦迷。内打三更介生：难支。寒夜迢迢更漏迟。
山歌
作者：周履靖
朝代：明
体裁：曲

丑上：外六桥了里六桥。千株杨柳万株桃。湖船尽摆子游春酒。客人半载子女多娇。女多娇了女多娇。湖南湖北任逍遥。看看大佛头个眉眼。摸摸长耳相个皮毛。弗管敲坏子林和靖家梅子。啰惜攀折子苏小小大花稍。葛仙翁炼丹井侪来吊吊。钱镠王洗卵池也去撩撩。岳王坟前打打秦桧。金鼓洞口访访牛皋。寻新茶直上龙井。要好水更到虎跑。几十处伽蓝座座参到。五百尊罗汉个个数高。柳洲亭。放鹤亭。湖心亭。冷泉亭。可惜造做子几处。六和塔。雷峰塔。保叔塔。灵鹫塔。恨弗得磕做子一陶。化星纸锭。拜拜先垄。番个攒盒。穿穿断桥。卖酒个以介帮衬。才捉子鲂魮鱼煎燥。求讨个恰介弄巧。只把渔鼓简轻敲。吃得个老人家个个莽莽撞撞。引得个阿妈们越越妖妖娆娆。正叫暖风薰得游人醉。拿子金银河上抛。
山花子
作者：周履靖
朝代：明
体裁：曲

净起众接介：十年窗下无人晓。一朝声播迢遥。幸逢晨正直圣朝。抡材不弃蓬茅合前外。
山花子
作者：周履靖
朝代：明
体裁：曲

外起众接唱：琼林绝似蓬莱岛。相逢恍集仙曹。喜昂昂人皆俊豪。珠玑万斛胸包。合：压乌纱花枝颤摇。罗衣绿染新柳娇。巍巍雁塔名姓标。无限风光。人世难遭。
山花子
作者：周履靖
朝代：明
体裁：曲

生起众接介：笔头滚滚波涛绕。光芒射斗凌霄。展丝纶已钓六鳌。翩翩直趁扶摇合前杂上。
川拨棹
作者：周履靖
朝代：明
体裁：曲

小旦：留难住。问重来复几时。我待个骥尾蝇随。我待个骥尾蝇随。玉环盟死肯渝。
川拨棹
作者：周履靖
朝代：明
体裁：曲

生：聆卿谕。这其间始自知。今日里白首堪期。今日里白首堪期。喜殷殷二美俱。小旦：不可心变。生合：愿伊行好自持。又何须多自疑。
庭前柳
作者：周履靖
朝代：明
体裁：曲

众：圣德浩如天。遣嫦娥出广寒。枯枝怜再发。缺月幸重圆合前。
庭前柳
作者：周履靖
朝代：明
体裁：曲

生：衔结是何年。赖诸君伉俪全。明珠离复返。白璧去犹旋。合：生亡还肉骨。感无边。觉须臾喜溢眉端。
归朝欢
作者：周履靖
朝代：明
体裁：曲

久欲启。久欲启。恐招罪笞。旦：有话试说小旦：那梅公子呵。。向娘行十分留意。旦：那有这话。小旦：锦笺上。锦笺上。和就春词。取囊出笺：试阅取方知就里。旦看笺掷介：狂生。狂生。我岂贾午崔莺乎小旦拾介：小姐误矣。不记乞儿所唱乎。梅公子正。孤飞未获和鸣侣小姐。你。一枝早择栖迟地。旦：难道他肯赘异乡。小旦达士宁同丘首愚。
归朝欢
作者：周履靖
朝代：明
体裁：曲

净：乔才的。乔才的。抵死执迷。旦：难道不允。净：尽唇舌何曾允俞。旦：为何。净近旦低唱介：他说道。他说道。丰神才致。须索要悉与娘齐笑介：好笑他。沟狸妄想天鹅味又不道。麻姑岂爪京儿背正是。春梦胡遮枉自迷。
忆多娇
作者：周履靖
朝代：明
体裁：曲

旦：盟溃决。义凛烈。无能与君还共穴。海涸山崩情难竭。合：肠断心裂。肠断心裂。分取词笺赠别。
忆多娇
作者：周履靖
朝代：明
体裁：曲

生：声欲绝。泪未竭。肝胆番为吴与越。双凤钗分鸾镜缺合前。
惜奴娇
作者：周履靖
朝代：明
体裁：曲

生起众接介：画舫兰桡。趁柳眠花笑。载酒逍遥湖山丽。千顷琉璃翠绕。争瞧。宝马交驰。笙歌声拥。玉人多少。合：堪骄。罗衣惯惹春风。暗觉花香袅袅。
懒画眉
作者：周履靖
朝代：明
体裁：曲

净：玉钿零乱笛声中。拂旦衣介：轻点春衫破浅红。小姐插一枝儿。插介：淡妆聊拟寿阳宫。清标婉入罗浮梦便。铁石心肠兴自浓。
懒画眉
作者：周履靖
朝代：明
体裁：曲

小旦看介：奇花端的两心同。净：这是鸳鸯梅。小旦：巧学鹣鹣翅影重。旦：这是照水梅。小旦：低回鉴水暗矜容。净：这是檀香梅。小旦：檀心脉脉春偷送行到此处呵。好一似。水月孤山冷艳浓。
懒画眉
作者：周履靖
朝代：明
体裁：曲

旦：相携俏俏出闺中。净：玉照堂去。香雪亭去。旦：屈曲花岐院院通你看。暗香疏影月溶溶。小旦：小姐。那派都是绿萼梅。旦：几堆碧雪瑶华莹。小旦：这两枝杨妃梅。旦半醉杨妃脸晕浓。
懒画眉
作者：周履靖
朝代：明
体裁：曲

生：偶从月下畅幽衷。何意仙姝蓦地逢。丑：有些意儿么。生：芳屏似隔九疑峰。丑：几时去了。生：霎时断却阳台梦只落得。香径空迷夕雾浓。
懒画眉
作者：周履靖
朝代：明
体裁：曲

生：呀。娇音婉转隔芳丛。我且隔着花屏觑他一觑。拂花介：觑处偏憎花影重好似。盈盈出水两芙蓉。临风不觉天香动。闯介顿惹春情似酒浓。
扑灯蛾
作者：周履靖
朝代：明
体裁：曲

旦：君心何太痴。君心何太痴。越礼奚端始。韫椟匪沽名。期将完璧归子也你看。桑间濮上。迄今千古尚贻讥生：罢罢。。想驽骀难当雅意。走介旦：那里去。生：趁重湖秋水。管取葬微躯。
扑灯蛾
作者：周履靖
朝代：明
体裁：曲

生：我矢从沟渎归。矢从沟渎归。旦扯介：难道官也不要做了。生：名利如尘腻好恨你。夜深豺虎径。立地驱人归去也。旦笑介：何尝教你去生：不去终不然。披蓑卧月和那。薰笼斜倚待鸣鸡。旦：笑狂狙孳孳渴睡。拿着灯随我来。生携灯介：那里去旦：来么。。有安身佳处。推介付你好支持。
挂真儿
作者：周履靖
朝代：明
体裁：曲

老旦上：湖上春光晴更好。近西郊游人蚁绕。旦上：柳拂香车。花侵绣袄。小旦上报道兰舟已到。
排歌
作者：周履靖
朝代：明
体裁：曲

丑指净介：你妄自矜誇。尤人尚谦常把庄子自比。竟不道。庄生也说人间。净笑介：庄子人间世教你势利。丑：我势利。我势利。打这狗牛。打介：打摊黄鹤不须拳。小生拦介丑空踢介：鹦鹉洲消一脚穿。丑倒介净：这厮醉了。且去。明日与他讲。小生：正是正是。净：多谢了。小生：有慢有慢。净下丑：赵章。赵章。小生：去了。丑：他怕我。去了。且饶他。邹兄吃酒。小生：请酒。丑饮介合：歌交和杯浪传。小生：好月好月。丑：人生几见月初圆。丑吐介小生：他醉了。我自进去。当直的。快扶他回罢。下末扶丑丑挣胡唱介：煤频剪。香谩添。末：常先生去罢。丑挣唱介金吾无禁且留连。
排歌
作者：周履靖
朝代：明
体裁：曲

净：风月陶情。琴樽聚欢拂灯介：可恶那火蛾儿。。无端抵死趋炎。丑扯介：不要閒管。且乾了这杯。净拂袖速饮介：汪洋衿度海同宽。卮酒何须鼠辈言。丑：我是鼠辈。净起看介：好灯好灯。合：鳌山绕。火树联。金莲玉镜互争妍。传柑遍。卜茧悬。芙蓉城阙宴群仙。
排歌
作者：周履靖
朝代：明
体裁：曲

小生：丽景佳宾。村醪野鲜。华堂小设灯筵。梅花香煖压春寒。灯火千门乐上元。合：歌交和。杯浪传。人生几见月初圆。剪灯介：煤频剪。香谩添。金吾无禁且留连。
排歌
作者：周履靖
朝代：明
体裁：曲

生：灯月良宵。笙歌绮筵。蜃脂凤蜡齐燃。綵云零乱影翩跹。星斗依稀几席前。合：鳌山绕。火树联。金莲玉镜互争妍。传柑遍。卜茧悬。芙蓉城阙宴群仙。
斗宝蟾
作者：周履靖
朝代：明
体裁：曲

合：芳朝。燕舞莺娇似当歌佐酒款人欢笑。更绿满三堤。齐铺纤草。林表。岧岧金刹标。摇摇青旆招。任游遨。何必问蓬岛瀛洲。方壶员峤。
斗黑麻
作者：周履靖
朝代：明
体裁：曲

旦：哥哥。还有一句。君须念宗祧。早婚阀阅。妾当励冰操。任加斧钺。休婉恋。须激烈。你紫阁荣登。我黄泉喜悦。内擂鼓生旦惊哭介丑小旦各扯介合：神魂荡越。那禁更漏彻。无限恩情。无限恩情。从兹永诀。
斗黑麻
作者：周履靖
朝代：明
体裁：曲

生：我月思风情。空成话说。你玉貌花容。怎虚岁月。勉从新。休苦节。此世差池。他生再结。
春日过东皋殷君斋头出示舷上人所赠索和倚韵五绝·其一
作者：周履靖
朝代：明
体裁：七言绝句

西浒曾闻隐接舆，朝来得叩白云居。窗明室静清如许，几上风翻种树书。
春日过东皋殷君斋头出示舷上人所赠索和倚韵五绝·其二
作者：周履靖
朝代：明
体裁：七言绝句

逃名不用买山居，烟雨湖头可结庐。月映碧波鸥鹭集，菰蒲深处钓潜鱼。
普天乐
作者：周履靖
朝代：明
体裁：曲

步香阶。叹苍苔空有莲踪印。雾驾云骈凭谁问。这词笺写尽芳心。转教惹恨消魂。怪只怪屏阴月影。胡遮了花光玉润。难详认。怎能得相傍相亲。谩把娇姿细审。那时方惬我一点幽情。
普贤歌
作者：周履靖
朝代：明
体裁：曲

净上：终朝东走与西奔。尘满裙裾汗满裈。一套假殷勤。相逢尽故人。要近钱财须吃紧。
月上海棠
作者：周履靖
朝代：明
体裁：曲

小旦：舅舅。把这香牢付伊。香芬远递真堪异。这通天关节。对面谁知。愿得你缩地兼程。更教他闻呼疾至。盘缠彀了么。休得漏泄。外：蒙赐予。管取肺腑深藏。鬼神莫觑。
月上海棠
作者：周履靖
朝代：明
体裁：曲

旦：代帛书。星驰电走苏台去。外：要做甚么。旦：向梅郎传语。道我潜期教他速到浒墅。。买吴舠一话离愁若迟了呵。。隔江波重逢无地。白金一两。聊作路费。切不可走泄。外合：蒙赐予。管取肺腑深藏。鬼神莫觑。
月云高
作者：周履靖
朝代：明
体裁：曲

旦上：孤帏空待。秋怀转无赖。香粉潜消褪。鬼病恹恹害。百计安排。怎把相思解。人在心儿里。心远云山外。眉月连娟恨不开。鸿雁那从北地来。
月云高
作者：周履靖
朝代：明
体裁：曲

老旦：儿。你那知青春难再。容华易消改你到桃家呵。。地远时仓卒。隐密奚尴尬。恁更疑猜。应是心儿歹。净：小姐不肯出门了。老旦：谩说闺帏老。眼见干戈害他这等执拗呵。。红粉须知逐战埃我。骸骨凭谁覆草莱。
望吾乡
作者：周履靖
朝代：明
体裁：曲

小旦：水转林深内叫卖花介净：呀。。卖花何处声。旦：隔林啼鸟如相问。前面林子里摇摇曳曳的是甚么。净远望拂介：当路游丝浑不定小旦望介：元来是。风弄鞦韆影。旦：好天气。合：珠盈斛。金等身。难买三春胜。
望吾乡
作者：周履靖
朝代：明
体裁：曲

旦：日暖风轻。罗衣初试春小旦：久不出游。又早春残了。。落花点点胭脂冷。净：垂柳丝丝金粉褪。旦：转眼韶光尽。净：小姐。你金莲窄窄。玉步恐艰。坐一坐何如。旦：且到前面去坐。合：穿芳径。绕翠屏。净：去讨个盒子来。旦清赏聊酬兴旦。
朝元歌
作者：周履靖
朝代：明
体裁：曲

丑：应笑东人高致。行行又晓鸡。村坞渐开扉。方音旋异。炊烟争起。生：紫苔做早膳。丑：荡桨芳姝佳丽。信可忘饥。净：望见临平山了。丑：青山似娇妆镜眉。峰敛水鸣悲。草腥鱼市回。
朝元歌
作者：周履靖
朝代：明
体裁：曲

生：扁舟乍携。净：好顺风。好顺风。生：湖浒风威利。丑：呀。洞庭山都逃载。生：遥山乍迷。溪树霏烟起。丑扯生指小旦介：大爷。好没色来哩。生：野草閒花。肯萦幽绪。丑：薰炉在此。生：静对沈烟一缕。谩咏新题。香风暗吹篱落梅。江鸟自依依。沙鸥浑不疑。内擂元宵鼓介合：繁华邑里。又早试上元歌吹。上元歌吹。
木丫乂
作者：周履靖
朝代：明
体裁：曲

跋涉艰关。恩情郑重。忍谢绝好教人悲哽。绵绵瓜葛。又非是陌路堪同。何恁不相容。一会儿牢蒙蔽罕通纤缝爹爹。你。但鉴马卿携卓女。不道韩郎遇贾充。小旦：不知如今他在那里。旦：海萍飘泊若为踪。信从今欲谐欢笑也。九地难逢。
桂枝香
作者：周履靖
朝代：明
体裁：曲

旦：愧无奇玩。何胜清鉴。两般商鼎周彝。几帙秦碑汉篆。这玻璃茗瓯这玻璃茗瓯。银潢玉砚。朱文金鉴意堪观。逸少书修禊。王维画辋川。
桂枝香
作者：周履靖
朝代：明
体裁：曲

生：珠帘不捲。罗帐轻褰。迎风一带兰芬。弄日几窠香篆。更花枝绕前。更花枝绕前。锦屏湘簟。瑶琴绡绻总堪怜。恍入天台境。如逢玉洞仙。
桂枝香
作者：周履靖
朝代：明
体裁：曲

老旦：江山遥远。杳无鱼雁。净：一路平安便好。老旦：知他安否何如。使我晨昏牵念。净：老爷去做官。记挂怎么。老旦：叹蜗角虚名。叹蜗角虚名。令人迷恋。驱驰蹇蹇。净：老爷一定也想家里。老旦：两情悬。净：去有半月了。老旦：屈指兼旬矣净：想到任了。老旦还应已上官。
桃李争放
作者：周履靖
朝代：明
体裁：曲

生上：风月一腔。图书几卷。重向钱塘寻玩。
梁州序
作者：周履靖
朝代：明
体裁：曲

旦：舟回柳岸。月当蓬牖。相对恍疑白昼。漱冰濯雪。何方尚有琼楼。寄语南枝飞鹊。西岭啼猿。漫为情拖逗。山河皆玉合。正堪游。露浥寒光树树秋合前暂下净换扮上。
梁州序
作者：周履靖
朝代：明
体裁：曲

生众复上：笑银河隔断牵牛。更月殿嫦娥独守。我仙舟共泛。任催清漏。绝胜遥登峰顶。长啸楼头。列炬开文酒。解维还弛楫。逐波流。直控蓬瀛五夜秋合前净复上。
梁州序
作者：周履靖
朝代：明
体裁：曲

生众：月欹斜星斗光浮。波潋滟龙蛇飞走。怕风掠云鬟。凉生罗袖试听殿铃隐隐。石溜潺潺。总把游情逗。小旦吹箫介：洞箫声婉转。落沧洲。惊破鸳鸯梦里秋合前。
梁州序
作者：周履靖
朝代：明
体裁：曲

生：银蟾初满。金飙微透。此夜秋光平剖。清辉掩映。笑看形影难丢。旦：好山水。生：最喜湖澄眼色。山学眉修。小旦：桂花香了。生：风引天香满。旦：捲上了帘儿。众捲介净潜下生：钩帘凝赏处。思悠悠。璧月金波并作秋。旦：师兄怎不见。小旦：后边去睡了。生：到知趣。合：四美具。三人偶。把茶瓯香鼎閒消受。问尘世几曾有。
梨花儿
作者：周履靖
朝代：明
体裁：曲

杂扮皂隶随丑上：六路衙门最有兴。终朝嚷嚷不曾静。谁知皇帝也来寻嗏。。移文要我选宫嫔。
步步娇
作者：周履靖
朝代：明
体裁：曲

生上：镜花水月难凭取。空惹愁千缕。情踪似可疑。芳昼兰闺。何事深深闭。晤处笑言稀。含羞抱郁俄惊去。
步步娇
作者：周履靖
朝代：明
体裁：曲

花前月下追随几。何复生疑忌。转展自寻思莫不是。萋菲潜滋。白地生离异。欲诉苦无岐好一似。奇葩正吐遭风雨。
步蟾宫
作者：周履靖
朝代：明
体裁：曲

外领众上：中原豺虎纵横起。受金符统握兵机。勤王未忍尽忘私。心愧过门神禹。
水底鱼儿
作者：周履靖
朝代：明
体裁：曲

丑上：恭貌慈声。孔方如命根。白莲沼沚。是我子孙坟。是我子孙坟。
水底鱼儿
作者：周履靖
朝代：明
体裁：曲

丑携女上：天使遥临。心慌胆战惊。星言往送。怎得负舆人。怎得负舆人。
水底鱼儿
作者：周履靖
朝代：明
体裁：曲

净上：剑腹饴唇。惯为冰上人。兼居奇货。掉臂入朱门。掉臂入朱门。
水底鱼儿
作者：周履靖
朝代：明
体裁：曲

净上：武断为生。扒灰最有名。鸡头鸡尾。日日诈些吞。日日诈些吞。
水底鱼儿
作者：周履靖
朝代：明
体裁：曲

小生上：巨室谐婚。全需六局人。末上：仓惶急遽。鞋破总难寻。鞋破总难寻。
水底鱼儿
作者：周履靖
朝代：明
体裁：曲

末挑蓝舆上：嫁娶纷纷。丑：轿儿有么。末：香车没半轮。丑：这们怎好。末：蓝舆倒稳。丑：像甚么。末：陶令也曾乘。陶令也曾乘。
江上闻雁
作者：周履靖
朝代：明
体裁：七言绝句

孤舟维住绿杨溪，霜落芦花客思悽。梦觉篷窗天未晓，雁声嘹呖月初西。
江儿水
作者：周履靖
朝代：明
体裁：曲

生：拜别登程去。老旦：天色晚了。生：征帆趁月归。吴山越水愁无际。阳关回首人千里。一时何忍轻抛弃。不觉徬徨如醉。内鸟啼介：恼杀啼规。花底频催不住。
江儿水
作者：周履靖
朝代：明
体裁：曲

老旦：才得相亲聚。那堪又别离院公。。长途风雨勤遮庇儿。。任教悲痛成何济。且来寄乐佳山水。莫使愁烦自毁。合：恼杀啼规。花底频催不住。
江边夜泊
作者：周履靖
朝代：明
体裁：五言律诗

停楫暮云飞，残阳上钓矶。白鸥沙际遍，黄叶树头稀。戍鼓流朱舫，寒烟霭翠微。朝来风色丽，晨起趁潮归。
沁园春
作者：周履靖
朝代：明
体裁：曲

吴下梅生。钱塘柳氏。萱亲世谊。因相依登览。情惹春词。虔婆撮合。侍女传私。邹君留学。日久心期。坚贞百伎纵难移。奸尼巫药。仅折借春枝。游嬉漏泄微机。好事多磨是又非。千里空劳命驾。杏园感泣。赵公戏笔。齿录曾题。佳人陷选。义女捐躯。金门协奏赐完归。歌嘒彼室家咸遂。昼锦乐于飞下。
沽美酒带太平令
作者：周履靖
朝代：明
体裁：曲

生：我为他闷填了山水肠我为他。愁埋了烟霞想。薰茗琴书兴总忘喜如今。初心已尽偿。全名节不曾把面目摧残。老林泉又没个五湖风浪。甘菽水绝胜他临邛市觞还笑那。越重墙的心粗胆壮。赎尸骸的担惊受枉。我呵年当貌当。双拥着英皇。美风情一任千载评量。
泣颜回
作者：周履靖
朝代：明
体裁：曲

净：伸眉。莫作楚囚悲。娇娃姓氏。齿录曾题。生：那个写的净：小弟如今只说年丈所聘。等他就查齿录。。姻非无据。圣明朝岂夺臣妻明晨请了诸年丈。。陈情丹陛。与多娇早拭看花泪。生：怕不能如此。净：管乐昌破镜重完。看秦庭白璧终归。
泣颜回
作者：周履靖
朝代：明
体裁：曲

生：花下结幽期。净笑介：小弟也略知。已不谐了。生：强摧残未断恩私。净：嗄。心里还不断生：岂料风波叠起。净：又怎么。生：献吴廷偏选西施。净：被选了宫。生：君门万里。要相逢须插抟风翅。怅古洪不值当年。痛无双永闭宫闱。
浆水令
作者：周履靖
朝代：明
体裁：曲

旦小旦：醉不禁香肩频靠。生净：愁无奈绣履难交。各背介：殷勤私语两情胶。难遮掩眼角眉梢。复聚介：同游赏。同游赏。风光好。各低唱介：忡忡心事谁能晓。高唱介：舟将集。舟将集。欢呼声绕。争看处。争看处。月儿高。
浪淘沙
作者：周履靖
朝代：明
体裁：曲

老旦上：清净是菩提。爱染难离。蒸沙为饭饭终非。暮鼓晨钟勤忏悔。怎免阿鼻。
海棠春
作者：周履靖
朝代：明
体裁：曲

杂引道净上：故友茂陵栖。二竖朝方去。
海棠春
作者：周履靖
朝代：明
体裁：曲

老旦上：盆镜聊裁鬟髻。绳枢仅锁风烟。
清啸·其一
作者：周履靖
朝代：明
体裁：七言律诗

尚志生平泉石盟，嚣嚣岩壑傲簪缨。身同孤鹤千峰绕，迹似流云一片轻。室秘丹炉凝紫气，枝藏玄鸟递清声。野人拾蕨堪为饷，何必扶藜入禁城。
清啸·其一
作者：周履靖
朝代：明
体裁：七言绝句

采蕨东山趁月归，不妨清露湿荷衣。到家小犬迎人吠，老妇携儿候竹扉。
清啸·其三
作者：周履靖
朝代：明
体裁：七言律诗

生平疏散爱岩栖，白苧村前鸳水西。寂寞草堂芳树合，崎岖石径野云迷。柴扉尽日閒青草，野叟随时步碧溪。扫榻淹留高士驾，开樽取醉索新题。
清啸·其二
作者：周履靖
朝代：明
体裁：七言律诗

不随时辈较浮沉，卜筑茅堂近竹林。几处幽禽啼树密，一番骤雨落花深。床馀书卷从吾捡，径满蒿莱谢客寻。自是野人成懒癖，高山流水是知音。
清啸·其二
作者：周履靖
朝代：明
体裁：七言绝句

白李红桃障锦屏，如丝杨柳草青青。山中风致休教负，一曲清歌倒玉屏。
清啸·其五
作者：周履靖
朝代：明
体裁：七言律诗

数里村墟背郭偏，柴门深锁绿萝烟。荷花凋尽三秋叶，桂子飘残八月天。把酒谩看陶令菊，餐英遥诵楚人篇。林端飒飒凉风度，欲觅鲈鱼理钓船。
清啸·其四
作者：周履靖
朝代：明
体裁：七言律诗

年来懒慢谢经过，幽壑閒门掩薜萝。长昼阶前蒿草翳，深秋篱畔菊花多。空庭举袂因调鹤，净几临书欲换鹅。闻道湖南新月霁，漫移兰棹泛澄波。
滴溜子
作者：周履靖
朝代：明
体裁：曲

众鼓乐送小旦上：奉纶音。奉纶音。下赐娇娥。喧金鼓。喧金鼓。香尘如雾。羡双双彩鸾翔舞。风流世所无。皇恩重荷。书中有女。始信非讹。
滴溜子
作者：周履靖
朝代：明
体裁：曲

众：郎荣显。郎荣显。玉殿曾传。娘华丽。娘华丽。瑶台应选。真一双两美相兼。松萝永附缠。天从人愿。今宵欢宴。绝胜登仙。
狮子序
作者：周履靖
朝代：明
体裁：曲

生：我中热难自持。丑扯生退介：急遽还愁犯玉威。潜身松牖下。窥介：细细偷窥。真个是千娇百媚旦饮茶介生：看他。抚茶瓯。小旦挑灯介生：挑灯烬。旦凭几介生：凭几席。旦：如何倦怠起来。生：几番私语。分明玉树傍着琼枝生丑作潜听介。
猫儿坠
作者：周履靖
朝代：明
体裁：曲

旦：四知堪畏。六礼尚空言。造次如何拟合欢。奇花休作等閒看。旦欲下生拦介旦：矜怜。得惠完名。镂腑铭肝。
猫儿坠
作者：周履靖
朝代：明
体裁：曲

生：纱厨轻掩。凝望碧于烟。茉藜香浮枕簟前。幽寻到此恍游仙。揖介：矜怜。得遂欢娱。镂腑铭肝。
玉交枝
作者：周履靖
朝代：明
体裁：曲

厩中骐骥。美丰仪能歌白圭。既非壁立需钱币。青年且蹑云梯。外：说他也没干了老旦：我。躇蹰择婿嗟已非儿。你。帏中观望徒劳敝合前末上。
玉交枝
作者：周履靖
朝代：明
体裁：曲

外：婚姻非细。纳玄纁怎教变移况。甲门胤子非凡裔。老旦：虽宦家子弟。不知学识何如外：这那晓得。便。景升豚犬何辞。老旦：学识难知。人物也好么。外：冯郎左氏何可知。老旦：这等。只说我已受聘。作急辞他罢。外：中途回辙遗清议。合：叹姻缘天心主持。岂由我人谋择取。
玉山颓
作者：周履靖
朝代：明
体裁：曲

小旦：天心应忌。最堪悲生教别离。似芙蓉并吐秋堤。怪青霜一朝摧敝。旦：你却何愁。我教奶奶送你去伏事梅相公便了小旦：小姐说那里话。我。摄提随指。怎忍相离相背合前外扮园公上。
玉山颓
作者：周履靖
朝代：明
体裁：曲

旦：姬姜空缔。似松萝分开两岐。念相思一日三秋。况抛离终天永世伤心流涕。恩爱总捐流水。合：明日舟千里。诀别何时。双鱼难附这心儿。
玉胞肚
作者：周履靖
朝代：明
体裁：曲

小旦笑介：须教口哑。我娘行玉莹鲜瑕。生：他有闺词。我曾见来小旦：这是。感孟光获配梁鸿。匪文君觊奔司马。生：我闻小姐惜花爱月。恐非无情者。小旦：春花秋月兴虽佳。暮雨朝云怎惹他。
玉胞肚
作者：周履靖
朝代：明
体裁：曲

小旦：属垣非假。生复搂介小旦挣脱整鬓介：莫胡缠钗横鬓斜。生：姐姐你韫玉须沽。我捐珠奚惜。得垂青盻。愿共白头小旦：说那里话。贱妾呵。。居绿衣紫绶难齐相公。你。近青蝇白璧须瑕。生执小旦衣跪介：仆若介此。天神鉴之。小旦跪介：君果钟情。妾当留意。须图机密。以俟天缘。生：只怕后会难逢。放手同起小旦附耳介：有缘千里会无差。生：我其枯鱼也。小旦早发还知易萎花。
玉胞肚
作者：周履靖
朝代：明
体裁：曲

生：堪惊堪讶。小旦施礼生答介：这相逢醒耶梦耶。小旦背介生近介：小姐在那里。小旦背答介：在绣房中。生：怅姮娥深锁蟾宫。喜菁女密降香车。小旦：相公让一让。生：怎就要去。愈近介：须怜聚散似抟沙。不饮空归花也嗟。
玉胞肚
作者：周履靖
朝代：明
体裁：曲

生：望卿陶冶。小旦：有何使令。生：觊偷攀梁园艳葩。小旦：莫非意及小姐乎。相公何兴此念。生：端为他月径丰神。又找个绣窗清话闪得我。梦为蝴蝶也寻花。青鸟难逢祇自嗟。
玉芙蓉
作者：周履靖
朝代：明
体裁：曲

他恹恹非病缠。净：为甚么。丑：却为相思染。净：妓者。丑：匪青楼。柳氏深闺娇艳。净：曾着手么。丑：偷香窃玉知还未。净：他说要赘在他家。丑：跨凤乘鸾更少缘。净：生得何如。丑：君曾见。净：不曾。丑笑介：且沈思细想。净想介：想不着。丑：还记否。西陵明月夜游船。
玉芙蓉
作者：周履靖
朝代：明
体裁：曲

净：良宵擢画船。载月閒寻玩。看飘飘。一似凌波仙眷。丑：公看得仔细么。净：湘帘纨扇深遮掩。丑：这等也不曾见。净：宝髻琼琚仅一观。真堪羡。这胜游佳况。空教我。沿湖物色竟茫然。
玉芙蓉
作者：周履靖
朝代：明
体裁：曲

生：堪怜这锦笺。是我相思案。丑：在那里。生：在钱塘。旧日栖迟庭院。丑：是柳衙小姐。他会做这样好诗。生：锦心绣口词华丽。丑：人物一定也妙的。生：玉质花神体态妍。丑：这们公好娶他。生：姻缘浅。叹名儿空问。待纳采。高材捷足竟居先。
玉芙蓉
作者：周履靖
朝代：明
体裁：曲

生：相逢非偶然。猛向花前见。丑：内外悬隔。如何便亲近得。生：隔天渊。赖有蜂媒婉转。丑：曾往来么。生：绮筵一笑曾陪奉。兰室馀芳亦间沾。丑：奇遇奇遇。生：人间罕。更高情雅致不要说别的。就是赵成文呵。他。恁豪侠。望风觑影尚垂涎。
玉雁儿
作者：周履靖
朝代：明
体裁：曲

小旦：翠翘珠串。净：这般。小旦：碧琳冠凤绕螭盘。净：好衣服。小旦：杏花衫染猩红浅。净：那里来的。小旦：总是椒宫特眷旦：这都赐你的。我。一朝专享宁无赧。小旦：却不折死奴。旦：酬恩报德原非忝净：良晨已到。。怎将形迹相拘检。强妆介小旦：到忘了。词笺半幅。相公着我一见便送还小姐。旦：他的也在这里。合喜今宵人物两完又何羡丰城神剑。
玩仙灯
作者：周履靖
朝代：明
体裁：曲

净上：金屋隐婵娟。生上苦相思无由缱绻。
玩仙灯
作者：周履靖
朝代：明
体裁：曲

小旦上：一径竹松寒。朱户敞香云缭乱。
玩仙灯
作者：周履靖
朝代：明
体裁：曲

旦上：幡影飏林端。钟磬涌花宫不远。
生查子
作者：周履靖
朝代：明
体裁：曲

旦上：日永绣工馀。月满银光莹。小旦上：灯火暖烘春。净上夜禁应须纵。
生查子
作者：周履靖
朝代：明
体裁：曲

生上：失马未为忧。人定天常左。重获凤台游。不负龙池步。
画堂春
作者：周履靖
朝代：明
体裁：曲

众鼓乐引生上：玄都花事喜依然。刘郎此日言旋。三星炯炯映檐端。乐奏迎仙。
画眉序
作者：周履靖
朝代：明
体裁：曲

小旦：神契已三年。此夜相逢爱非浅。信姻缘辐辏。风月无边。喜才郎衣锦荣归。共淑女牵丝缱绻合前。
画眉序
作者：周履靖
朝代：明
体裁：曲

旦：卮酒谩交传。重惜人前意难展。念几番波浪。泪满词笺。想昔曾系足联盟。今得共齐眉举案合前。
画眉序
作者：周履靖
朝代：明
体裁：曲

生：银烛暖香燃。合卺筵开共欢忭。愧尘凡下士。获配仙媛。且休誇不世奇逢。还堪羡非常恩眷。合：百年和洽如鱼水。行看种玉蓝田。
画眉序
作者：周履靖
朝代：明
体裁：曲

老旦：佳婿受人怜。弱女工容世应罕。正天然合璧。宜享华妍。麝烟凝翡翠衾温。龙须展芙蓉褥软合前。
番卜算
作者：周履靖
朝代：明
体裁：曲

小生领众上：逐鹿应天心。斩蛇惊鬼泣。古来无种是王侯。六合吾当一。
皂罗袍
作者：周履靖
朝代：明
体裁：曲

小旦：扇底偷睛细审。看文魔年少。无限风情。老旦：桃花两脸笑生春。瘦腰一捻浑如沈小旦：你还不见。乌纱笼鬓。幽兰内簪。薄罗适体。郁金暗薰。背介从今顿惹相思病。
皂罗袍
作者：周履靖
朝代：明
体裁：曲

生小生丑上：洞壑峰岩历尽。喜形堪济胜。梵宇重登。飘飘烟霭若氤氲。纷纷游女皆红粉丑：你看。前边那个好似。临风弱柳。温柔可亲后边这个好似。隔年老酒。清佳可斟。小旦遮扇介：一夥秀才来了。佛后去避他一避。老旦：我们那天杀的也在里头。丑：他们那边去了。我们抄转去。抄转去。生小生：不可不可丑：有何不可。逢花须折宁辞逊。
皂角儿
作者：周履靖
朝代：明
体裁：曲

念婢子久侍闺闱。感娘行浑如姊妹。谩说个代主承恩。又何惜捐生效死。还念你好花时。明月夜。玩诗词。亲针指。谁共徘徊合前众上。
皂角儿
作者：周履靖
朝代：明
体裁：曲

旦小旦老旦：蓦遭逢天大灾危。纵飞潜也难逃避。直愁杀萱径椿茔。再休提鸾俦凤侣。试看取剩钗梳。馀香粉。撇琴书。抛花竹。物物堪悲。合：痛肠千缕。何忍别离。信今生若非魂梦。聚首无期。
石榴花
作者：周履靖
朝代：明
体裁：曲

丑：老爷。你荣登天府。宁乏一娇姿。须自惜栋梁躯。多情已作汉宫姬。枉悲号天远谁知小姐既许桃家。姻缘已非。那花枝自有东风主。到不如金屋深藏。免与他纨裤相偎。
石榴花
作者：周履靖
朝代：明
体裁：曲

生：人归禁掖。闻说不胜悲。肠寸裂泪双垂。苍天何事恁雠予。且休提鸾凤分飞就是那。花容柳姿。想今生欲觑应无地小姐。。若知伊终作王嫱。争似我早学相如。
破齐阵引
作者：周履靖
朝代：明
体裁：曲

生上：风月烟霞情致。琴书薰茗襟期。富贵云如。功名梦耳。毕竟亲同蝼蚁。拈花弄月须乘少。问水寻山莫待迟。从人笑绝痴。
神仗儿
作者：周履靖
朝代：明
体裁：曲

众上：皇华宠任。皇华宠任。宁辞劳顿。已入江南境。自觉莺花繁盛。合：罗蕙质。献明庭。罗蕙质。献明庭。
神仗儿
作者：周履靖
朝代：明
体裁：曲

众：恭承王命。恭承王命。遥离紫禁。古道风尘竞。回首凤城云隐。合：披月露。渡关津。披月露。渡关津。
福马郎
作者：周履靖
朝代：明
体裁：曲

众：刀戟森森光耀日。旗纛如云拥。暗郊陌。金鼓震山岳。声赫奕合前。
福马郎
作者：周履靖
朝代：明
体裁：曲

众：投鞭坐看江流塞。拨动咸阳火。三月赤。杀人如斩草。等山积合前。
福马郎
作者：周履靖
朝代：明
体裁：曲

小生：虎贲桓桓齐奋力。略地攻城堡。须必克。列爵分茅土。自今日。合：共把乾坤饬。腥膻垢管取一朝涤。
秋夜月
作者：周履靖
朝代：明
体裁：曲

净上：善运筹。论赏当居首。赖得韩彭任功狗。欲将袖手观成否。怕覆水怎收。怕覆水怎收。
秋夜月
作者：周履靖
朝代：明
体裁：曲

老旦上：意气投。境僻机缘偶。合向罗帏成凤友。却教带月閒游走。有甚么兴头。有甚么兴头。
簇御林
作者：周履靖
朝代：明
体裁：曲

净：不但标致。真个是针锋绝。翰墨隽。谙丝桐。博简篇。兰心蕙性偏娇婉还有个侍儿呵。。习文词不独康成擅合前小旦。
簇御林
作者：周履靖
朝代：明
体裁：曲

小旦：我看他堆花脸。削玉肩。语生香。步展妍。浅颦微哂情无限。蕴风流绣榜元应占。前日你们师父说的有么。净：不晓得。只是这们一位小姐。那个不爱。合：谩猜嫌。何论年少。我见且犹怜。
粉蝶儿
作者：周履靖
朝代：明
体裁：曲

旦小旦同上旦：绣履忙移。小旦今日望云心慰。
粉蝶儿
作者：周履靖
朝代：明
体裁：曲

老旦上：门巷喧腾。喜报良人返旆。
红绣鞋
作者：周履靖
朝代：明
体裁：曲

众：诗成珠玉挥毫。挥毫。淋漓酒污宫袍。宫袍。天色暝。去程遥。人意畅。马蹄骄合前。
红绣鞋
作者：周履靖
朝代：明
体裁：曲

众：驼峰翠釜佳肴。佳肴。琼舟银海翻涛。翻涛。声嚷嚷。醉陶陶。歌化日。诵唐尧。合：花影乱。烛光摇。花影乱。烛光摇。
红衲袄
作者：周履靖
朝代：明
体裁：曲

丑：我那老爷。你指望锁春风在雀台。那知个探花源仙境改我一路来呵。。还道是漆和胶终不解到如今。怎做了凤随鸦玉自埋。虽然是风吹害比目开。竟不道海山盟息壤在小姐。你做了。旧时梁燕他飞也空教我。远折梅花度陇来。
红衲袄
作者：周履靖
朝代：明
体裁：曲

他怎似哭包胥掩泪来。莫不是病相如因愁害。出见介：紫苔。你为何如此。丑：呀。闻道小姐出门了。几时回的旦：哈。。我本是岁寒松坚不改。你休认出墙花恁浪猜。丑：我道小姐一定还在家。老旦：儿。梅家哥哥中了。旦：且喜他蹑青云展巨才。老旦：朝廷却把芳春赐他了旦：嗄。。又早已系赤绳酬素爱。背介：却怜我围鸾槛凤如何也罢罢罢。这是我。寡宿孤辰命所该。
绣带儿
作者：周履靖
朝代：明
体裁：曲

小旦：幽居。木石拥泉声不住。时有灵禽偶语。分明是福地洞天。说甚么金谷瑶池。栖迟。瓦炉夜静燃柏子。恁清绝疑非尘世合前丑复捧茶上。
绣带儿
作者：周履靖
朝代：明
体裁：曲

旦：芳春。你看山房净纤尘不至。自是一般风趣。试看他纸帐梅花。不减我绣褥芙蕖。偏宜。蒲团木榻湘竹几。閒赏玩顿添情思。合：推窗处。松月离离。香馥郁。风弄岩头桂树。
缕缕金
作者：周履靖
朝代：明
体裁：曲

合：循阑槛。启重门。徐徐还悄悄。慢挨寻。月白芦花隐。莺藏柳荫。明珠何事暗投人。一路无形影。
缕缕金
作者：周履靖
朝代：明
体裁：曲

忙归去。路窈冥。孤形随只影。战兢兢。一纸閒愁恨。应沈花径。怕成红叶惹多情。就枕如何寝。
节节高
作者：周履靖
朝代：明
体裁：曲

净：飘飘何处舟。夜深游。箫声袅袅穿林阜。忙前候。细伫眸。牵情窦。霓裳鹤氅神仙偶。见人何事齐回首。空馀一派水沈烟。教人怅望难亲就。
节节高
作者：周履靖
朝代：明
体裁：曲

生众：帘栊疾下钩。谩回头。柳阴狂啸来何骤。呀。原来是赵成文。旦：那个赵成文。生：陈雷友。旦：何等人物。生：嵇阮俦。追随久。旦：怎么避得他便好。生：山回水转应难候。篙师着力休羁逗。风流止许月明知。幽情却怕人前漏。
花落寒窗
作者：周履靖
朝代：明
体裁：曲

只为你东床远侍亲帏。使仓徨难遂于飞况我说起亲事。你便。含悲流涕。反惹愁酸憔悴。到此际噬脐何悔虽然如此。。休悲。岂少娇姿。追求偏向朱扉。
花落寒窗
作者：周履靖
朝代：明
体裁：曲

旦：久无心傅粉调脂。老旦：觉倦怠么。旦：困腾腾惟恋衾帏。老旦：儿。不是耍的。旦背介：堕楼自许。何惜珠沈玉碎。老旦：请个医者看你一看。旦：尽良药又何堪济。老旦：敢虑选宫。旦：伤悲。出塞明妃。争如伏剑虞姬。
荷叶铺水面
作者：周履靖
朝代：明
体裁：曲

外上：称槟相。佐吉筵。吉筵词赋几多篇。口若河悬。丑上：月下老。冰上仙。红罗体缠。金花帽攒。华堂高会。谁敢居先。合：疏失处。赖周旋。
莲花落
作者：周履靖
朝代：明
体裁：曲

合：一年过了一年挨。介：日月如梭人老来。介：人生在世不干得些快活事。介：一旦无常空自哀。介：人生在世只有何事最快活。介：只有夫妻相得好开怀。介：聪明小姐嫁得文才士。介：妇随夫唱胜秦台。介：赏花酌酒都是寻常事。介：咏月吟风实快哉。介：尽日欢娱直到晚。介：闺门里向有蓬莱。介：多少娇娘吃子爹娘赚。介：嫁了村牛及俗胎。介：不要琴书不要画。介：双陆围棋尽撇开。介：日图三餐夜一宿。介：枕边鼻息似轰雷。介：走到人前如木佛。介：开得牙关臭杀来。介：这样村牛撞着子。介一世为人好苦哉。
蛮牌令
作者：周履靖
朝代：明
体裁：曲

小生：臣闻古之贤君嘉隐士。遗樵爨。怜戍卒。赐宫媛。况彼文臣居翰苑。中雀久。委禽先众：答梅玉呵。。不得那孟光举案我诸臣。愿学逢萌挂冠。末：敢为友谊妄奏。众：效朋私扶危拯颠。尽臣忠纠谬绳愆。
行香子
作者：周履靖
朝代：明
体裁：曲

小旦上：俏步庭街。怕损苔花。笑重门扃锁空加。帘前惟有鸟雀喳喳。启芸窗。翻蠹简。谩挨查。
衮遍
作者：周履靖
朝代：明
体裁：曲

小旦：小姐小姐。你素将玉杵祈。素将玉杵祈。番做金蝉计。生：姐姐。你须怜我。休学那小姐。小旦：蒲柳微姿。敢与松筠比相公。我虽是。借春花蕊。解馋滋味。也须知。未曾惯。风和雨。
衮遍
作者：周履靖
朝代：明
体裁：曲

生：月明花影移。月明花影移。夜久重门闭。好整衾帏。早赴阳台会。小旦：他日休忘此时。生：海山堪誓。天神鉴取不要说姐姐。就是小姐的贤德。我。口儿言。心儿印。难忘已。
西地锦
作者：周履靖
朝代：明
体裁：曲

生上：山水动人清兴。何辞百里孤征。居停有主游装整。好教到处幽寻。
西地锦
作者：周履靖
朝代：明
体裁：曲

老旦上：椒斝馀香甫尽。俄惊日又逢人。旦上：图花学鸟初裁胜。小旦捧綵胜上愿祈玉貌常新。
西地锦
作者：周履靖
朝代：明
体裁：曲

老旦扮内使领众上：几载荣随凤辇。今朝又锡龙旌。巡游直遍江南郡。旁求姝丽充庭。
西江月
作者：周履靖
朝代：明
体裁：曲

末上：身外閒愁莫惹。眼前声伎堪规。一生聚散与欢悲。消得檐前寸晷。谩道梦长梦短。总将傀儡搬提。清歌雅宴且追随。亦是百年良会问内如常介。
解三酲
作者：周履靖
朝代：明
体裁：曲

小旦：冷清清谁来为伴。闷恹恹惟寄高眠日里不打紧。。孤帏梦断灯影暗。真个是夜如年愁。看夕月窥香兽。恼听春风叫纸鸢。深嗟怨。老旦：大娘怨着甚么小旦：我怨只怨。无端任性。琴瑟乖愆。
解三酲
作者：周履靖
朝代：明
体裁：曲

老旦：有良人日图沈湎。几曾肯顾着家缘。小旦：日常怎过。老旦：垄薪井汲聊自遣。真个是类无天。小旦：如此春光。曾出去耍子么。老旦：湖头欲结看花侣。囊底愁无挂杖钱。深嗟怨。小旦：你怨甚么老旦：我怨只怨。生当偃蹇。许配腌臜。
谒金门前
作者：周履靖
朝代：明
体裁：曲

老旦上：心缕缕。总为娇儿牵系。丑恶徒谦难讳美。通宵愁不寐。
谒金门后
作者：周履靖
朝代：明
体裁：曲

旦上：抱病恹恹强起。神思飘摇无主。小旦：鹊噪鸦鸣花径里。吉凶浑莫计。
豹子令
作者：周履靖
朝代：明
体裁：曲

丑：天使迢遥布玉音。布玉音。有谁跋扈不钦遵。谩学狐行凭虎势。敢教排闼攫金银。攫金银。合：须知王法。王法有严刑。
豹子令
作者：周履靖
朝代：明
体裁：曲

众：妙选良家侍至尊。侍至尊。匡床悔泣岂无人老爷。当效赤乌供二嬖。休同延寿写昭君。写昭君合前。
贺圣朝
作者：周履靖
朝代：明
体裁：曲

生上：柳梢无奈啼鸦惊残好梦难摭兰房回首若天涯。客邸倍添嗟。
踏莎行
作者：周履靖
朝代：明
体裁：曲

老旦上：分定生前。喜承天眷。画堂此日春风展。彩云飞处下双鸾。沈檀雾袅笙歌按。
逍遥乐
作者：周履靖
朝代：明
体裁：曲

旦上：残暑日炎炎。一雨凉风盈枕簟。浑如千里故人旋。小旦上：莎蛩唧唧。络纬嘶嘶。梧叶翩翩。
醉太平
作者：周履靖
朝代：明
体裁：曲

外戎装领众上：戈矛猬齐。士马云如。烟腾万灶鼓频炊。外扮报子上：报报报。红巾数万。近在一舍之地。各路传檄。期在日中会剿。请柳爷作速进兵。外：知道了。就此移营前去。众应号令移营介外：把军营疾移。搜山洗路防奸细。衔枚卷旆行奇诡。合：管教半渡击龙且。看歼灭无遗下。
醉太平
作者：周履靖
朝代：明
体裁：曲

小生红巾领众卒上：雷轰鼓鼙。云绕旌旗。喊声震处马争嘶。笑神愁鬼悲。打州劫县谁拦抵。势如破竹横千里。小生：俺刘福通。起兵未及半年。攻城已下数处。眼见胡元天下。不久归吾手也。近闻各路会兵。与俺厮杀。众将士。努力杀去。务要夺取京师。直抵上都便了。众应介合：乾旋坤转太华移。说甚么王畿下。
醉扶归
作者：周履靖
朝代：明
体裁：曲

小旦：想前缘未许谐鸾凤。却教人半路逐飘蓬。旦：你与他有一宵之爱。他定不抛弃你小旦：他纵不抛弃奴家。奴家怎抛弃得小姐。。念香台一夕荷相容。况绣窗几载恩犹重。旦：毕竟也有开日。小旦再休提毕竟各西东须信是生死和娘共。
醉扶归
作者：周履靖
朝代：明
体裁：曲

旦：叹一场好事成虚哄。任龙钟双袖渍啼红。小旦：怎音信都杳然了。旦：盼家园云树几千重。纵音书鱼鸟难传送死别生离。世间也有。只是我和他那时呵。。恨关河折别太匆匆到如今。我乍闻戍鼓心犹痛。
金蕉叶
作者：周履靖
朝代：明
体裁：曲

生众朝服上生：痛煎痛煎。美恩情天渊暌间。众：怕孤忠难动龙颜。率群英共跻鸾殿。
金钱花
作者：周履靖
朝代：明
体裁：曲

丑：遥看虎榜高悬。高悬。诸公咸中青钱。青钱。分明平步上遥天。膺冕服。脱灯毡。万姓羡。四方传。
金钱花
作者：周履靖
朝代：明
体裁：曲

众：接天鼓吹声喧。声喧。六街尘涌如烟。如烟。人人翘首与摩肩。心汲汲。意悬悬。忧落第。欲争先。
金钱花
作者：周履靖
朝代：明
体裁：曲

众：身充夫役堪怜。堪怜。提铃喝号相兼。相兼。晨昏昼夜那曾眠。要自在。待场完。工满日。谢龙天。
金钱花
作者：周履靖
朝代：明
体裁：曲

生外小旦老旦扮巡逻夫役上众：从来试法森严。森严。四围列棘成垣。成垣。巡逻瞭望百千般。防巧弊。觅真贤。要关节。俟神仙。
金鸡叫
作者：周履靖
朝代：明
体裁：曲

旦小旦上：夜色澄清时候。碧宇霞消。湖山增秀。谁把玉盘悬岸柳。华彩飞沾。冷光莹透。
锁南枝
作者：周履靖
朝代：明
体裁：曲

净：我看梅相公年方妙。名已成。玉堂金马应早登。俊雅更聪明。殷勤且恭敬他是。瀛洲客。阆苑人。纵安仁。恐难胜。
锁南枝
作者：周履靖
朝代：明
体裁：曲

生：临新岁。十八春。老旦：曾入泮么。生：秋风已曾闻鹿鸣。净：元来发科了。可喜可喜。老旦：何不去会试。生：抱病滞江阴。陶情离乡井。老旦：既有恙。出来耍耍到好。生：山水兴。素颇深。拟豪游。待春尽。
锁南枝
作者：周履靖
朝代：明
体裁：曲

老旦：蒙垂问。向颇宁。生：有弟妹否。老旦：伶仃一女初长成。生：近闻姨夫高擢。还在何处。老旦：带甲镇南闽。新春始之任生：元来才去。姨娘怎不同行。。隔关山。千里程。薄沧溟。畏烽警。
锁柳烟
作者：周履靖
朝代：明
体裁：曲

小旦上：锦绣香寒。铅黄妆浅。永守青灯缟幔。几把菱花偷展。谁适为容。枉有修眉娇面。
锦衣香
作者：周履靖
朝代：明
体裁：曲

合：十二桥。花枝好。景堪邀。淹兰棹。一刻千金。且须倾倒。琼卮频洗进香醪。梨花素脸。染就夭桃。更酿成佳抱。喜孜孜顿忘形表。岁月如流逝。及时歌啸。纵看今古。几人不老。
阮郎归
作者：周履靖
朝代：明
体裁：曲

净上：胸藏星斗气凌烟。寰中若敢先。三都一笔字堪悬。多知继写宣。
阮郎归
作者：周履靖
朝代：明
体裁：曲

小生上：故人情致寄湖天。游鞯久未援。喜逢良夜可盘桓。烧灯整玳筵。
阮郎归
作者：周履靖
朝代：明
体裁：曲

生上：豪游山水日西旋。江城接暝烟。綵楼箫鼓杂繁弦。华灯朗月天。
降黄龙
作者：周履靖
朝代：明
体裁：曲

小旦：有些寒思。依稀。寒粟生肌想。秋入银屏。露凝雕砌怎么也觉倦怠。。神昏意懒。似柔条着雨欹垂。支颐。阑杆频倚。做不得爱月眠迟小姐。。也待我偷安一瞬。共尔徘徊。
降黄龙
作者：周履靖
朝代：明
体裁：曲

旦：惊疑还应是。梦结魂离。生见介：妹子休惊动。我实在此旦：哥哥。你。径路何媒。生笑介：自有来处旦：难道是。御风插翅。生：虽非插翅御风。实无知者。旦：冰霜自比。怎管他鱼鸟难窥。生：休迷。良辰难遇。况为伊历尽崎岖。趁今宵好相倾倒。莫更躇蹰生搂介旦拂衣介。
降黄龙
作者：周履靖
朝代：明
体裁：曲

旦：睡思迷离。小旦：待奴拂席。小姐安置。旦：谩整衾裯。好收簪珥本待要睡。。山窗良夜。忍辜负明月清辉呀。。堪奇。小旦：却怎么。旦：心儿摇曳。猛可的如醉如痴。且待我和衣隐几。偃息须臾凭几介。
降黄龙
作者：周履靖
朝代：明
体裁：曲

生：前趋。丑：小姐还坐着哩。生：应到华胥你看他。凤眼微含。蝉鬟低曳更那。香腮枕腕。好一似藕上芙蕖。丑扯生低云：须知。云云雨雨。可怜他嫩蕊娇枝。必索用轻轻软软。款款徐徐生狎旦闪介旦醒介丑急扯老旦同下。
集贤宾
作者：周履靖
朝代：明
体裁：曲

旦：你匆匆闻讣归故苑。卧痾失侍离筵。生：好说旦：别来呵。。落月屋梁空自感。望江树暮云遮遍生：有劳挂怀旦：哥哥。你。鸾胶应得早续了谁家姻眷。生：呀。芳春姐难道不曾对贤妹说来。妹子。你要知我心迹。且看容颜旦：你。容瘦减。这敢是蓬窗劳倦。
集贤宾
作者：周履靖
朝代：明
体裁：曲

生：别来蓂荚知再换。一宵何啻三年。旦：这们怎不来。生：霪雨骄阳车马限。恨不能离魂缱绻。旦：怕不能常似今日生：我。兼金比志。任百炼怎能更变。旦：兄果如此。妾亦非有胸无心者生：小生岂不知你。容瘦减。难道是绣房劳倦。
雪霁同友春郊閒赏
作者：周履靖
朝代：明
体裁：五言律诗

雪霁千山净，春郊丽日暄。林莺啼古木，酒旆飏前村。共客趺芳草，呼童倒绿尊。莫愁天欲暝，明月照黄昏。
霜天晓角
作者：周履靖
朝代：明
体裁：曲

众扯纤末赶纤老旦旦小旦同上老旦：宦游跋涉。风餐还水歇。旦：短堠长亭几折。小旦徐看落日林遮。
霜天晓角
作者：周履靖
朝代：明
体裁：曲

外上：杏园春早。星聚文光耀。鼓吹遥分禁乐。骅骝特出天槽。
霜天晓角
作者：周履靖
朝代：明
体裁：曲

旦上：幽栖小院。春暖花争艳。小旦上：笑杀游蜂舞燕。无端入幕穿帘。
霜天晓角
作者：周履靖
朝代：明
体裁：曲

老旦上：东风送暖。碧草閒阶满。惆怅良人去远。眼前花事空妍。
风马儿
作者：周履靖
朝代：明
体裁：曲

小旦上：林径逶迤。隐精庐云封幽邃。
馀文
作者：周履靖
朝代：明
体裁：曲

众：哀情已达承明殿。齐鹄立听取好音传生：怕有累诸年丈。若我梅玉。便。鼎烹斧磔何言。
香柳娘
作者：周履靖
朝代：明
体裁：曲

把朱帘试揭。把朱帘试揭。小旦捲帘旦同看介：星河惨烈。江关夜冷人声绝。小旦：这阵香儿是也。合：觉幽香暗爇。觉幽香暗爇。各遮面望介：避月脸频遮。徬徨四瞻阅。
香柳娘
作者：周履靖
朝代：明
体裁：曲

旦：把舟儿傍贴。把舟儿傍贴。小生傍船介旦：潜身悄说哥哥。我。一枝将授他人折。叹良缘已绝。叹良缘已绝。相对不胜嗟。凭谁补天阙。合：奈泪痕满颊。奈泪痕满颊。并宿鸳鸯。化成蝴蝶。
香柳娘
作者：周履靖
朝代：明
体裁：曲

生：听飞音迫切。听飞音迫切。披星带月。奔驰敢惜形劳怯。家长。我要近着一只官船。小生：五两如竹林。何处相寻博。生：叹舳舻万叠。叹舳舻万叠。攘攘混龙蛇。一时苦难别。指介：那元帅府的船想必是也。丑：正是。生：这冤家在也。这冤家在也。隔断中流。何能窜越。
香柳娘
作者：周履靖
朝代：明
体裁：曲

生：感萱庭允悦。感萱庭允悦。朱陈已决。风波何事平空揭。旦：哥哥。你还不知。家君把我许配桃氏了。生：你严君见别。你严君见别。唯解慕豪奢。何曾念瓜葛合前旦。
驻云飞
作者：周履靖
朝代：明
体裁：曲

丑：哈。个个奸民。您做帮閒荐耍人明绝我个衣饭。。与您何雠衅。使我无投奔。末：个馆夺去再无载丑：嗏。。匡去画门神再弗。凿些坑泞常伯醒。我。戏娘虾蟆。狗也弗射您。我定用打渠。净：您单身怎好打他丑：我有人。我有人。。皮匠裁缝我至亲。解匠堪舆我近邻。
驻云飞
作者：周履靖
朝代：明
体裁：曲

净：吴下梅生。末：曾送关么。净：书币朝来早已呈。丑：颓旧先生前日才辞。咱就介快。净：信宿奚云近。末：耍一脉。净：年雅非他并。丑：嗄。年家多少束修净：嗏。。公冶作修金。末：咦。五十两。丑：还有节仪。净：礼仪无论。末：拜从么。净：貌若年均。友谊相资问。丑：邹老先生只怕弗喜。净：若论严君素所钦。末：毕竟也有时个荐净：怎么没有。。更有常君力赞成。
驻云飞
作者：周履靖
朝代：明
体裁：曲

末：哈。耍个聪明。头发空心定白丁。净：他中了。末：渠侬虽侥倖。我也弗让恁嗏。老娘。。弗是我施呈乡里乡间。个星尚书阁老。时弗识认个贼卵戏个。咱介搂搜。寻着常伯醒。我告子渠。净：你有甚势告他末：您弗识。府学先生我表兄。按院差公我舍甥。
驻马听
作者：周履靖
朝代：明
体裁：曲

生内唱上：夹道岑阴。小生内接上：松桧冥冥湿翠冷。生：遥看辉辉宝刹。隐隐朱门。丑上：烨烨金身。合：嵯峨高阁梵钟鸣。深沈古殿禅灯映。清净无尘。莲台历遍。此犹增胜。
鲍老催
作者：周履靖
朝代：明
体裁：曲

众：情孚义感。天长地久常为伴。海枯石烂心难变。双飞蝶。交颈鸳。同栖燕。几般怎比风流半。软温乡里春风遍。尽消受欢无限。
鹧鸪天
作者：周履靖
朝代：明
体裁：曲

生趋迎介：遥睹香车隐素娥。不胜雀跃启青庐。小旦轿中低唱：寄言眉黛休空展越水燕云愁转多。小旦出轿生见惊介：惊太错。事如何。
黄莺儿
作者：周履靖
朝代：明
体裁：曲

小旦：谒圣礼应先。把沈檀宝鼎燃。老旦：大娘有甚心愿。小旦：心中有愿惟慈鉴看旦介：这还是。嫦娥降天。龙姬出渊。瞥然见处堪惊眼。老旦：请再拜一拜。小旦拜介：展微虔。灵通昭祐。五福一身骈。
黄莺儿
作者：周履靖
朝代：明
体裁：曲

旦：稽首向金仙。愿慈悲降法筵。日当初度宣洪典。丑点烛介旦捻香介：香灯并燃。丑：挂幡了。旦：幡幢并悬。父忧母难时增感。拜介：展微虔。灵通昭祐。五福二人骈。
新月
作者：周岂
朝代：明
体裁：五言绝句

稍向天边落，初从云底生。徒然似钩曲，能得几时明。
桃李吟
作者：周岂
朝代：明
体裁：古风

我为桃李吟，声调一何苦。昨日满园花，今朝半尘土。桃李不长春，苦调难再陈。君看道旁妇，昔日朱门人。
白苎词
作者：周岂
朝代：明
体裁：古风

井梧坠叶声如雨，辘轳夜静莎鸡语。西里佳人怨薄寒，惆怅灯前歌白苎。白苎新时白若霜，象床开合秋水光。制成只恐香尘污，衣着偏宜九夏凉。西风乍入罗帏里，数点清尘不禁洗。竞开箧笥试新纨，旧服抛捐那复理。嗟尔白苎怨勿深，怜新弃旧他人心。愿将贞白永相保，今年卷却明年讨。
读子书作
作者：周岂
朝代：明
体裁：古风

学馆坐无事，故书聊复看。披文既荟蕞，寻义亦泮涣。趋前后已逸，顾旧新辄窜。万言虽毕陈，一理竟未贯。往往未终卷，心目已溃乱。置书敛视听，境地甚澄晏。《易》、《书》、《诗》、《春秋》，辞简义亦焕。緌书言五千，隐约可徐玩。奈何百家言，磊磊叠几案。绵延比葛藟，根远益缠绊。遂令矜名士，摹放如习幻。雕刳出葩卉，缀缉呈组纂。悦目效女美，饫口匪刍豢。推以合身心，宜若霄壤判。吾欲尽其文，掇取归炉炭。观心胜观书，矹矹坐夜旦。濯秽来清澄，磨昏出璀璨。绵绵春云舒，炯炯秋月烂。咏歌成文章，昭倬比云汉。往者予弗及，来者予何惮。作诗示朋曹，无乃骇童丱。
赠别郭元达
作者：周岂
朝代：明
体裁：古风

黄鹄乘天风，飘飘忽高翔。飞飞巢林鸟，刷羽情内伤。岂无凌霄志，六翮不得长。念子平生意，相送以徬徨。勿言易为别，明发各一方。悲来解佩剑，为子复进觞。且为游子歌，歌词何慨慷。疾风吹征帆，旭日在衣裳。自古有离别，各言慎行藏。
咏怀
作者：周岐
朝代：明
体裁：古风

凤凰鸣高冈，岂为粱稻谋。丈夫志四海，岂为利名求。笑彼田园子，白首恋故丘。营营井里间，富贵称殊尤。乌知达士心，一息翔九州。
梅花落
作者：周岐
朝代：明
体裁：五言律诗

窗下落梅花，风吹杨柳斜。欲随千里客，羞上七香车。小苑迎朝日，空堂照晚霞。那堪深夜静，独坐怨琵琶。
秋闺怨
作者：周岐
朝代：明
体裁：乐府曲辞

嫖姚征冀北，六郡尽从军。一夜秋风至，千家砧杵闻。凝妆愁皓月，寒露湿红裙。惟见辽城雁，翩翩入断云。
送豫章万茂先秋浦刘宗伯应徵辟
作者：周岐
朝代：明
体裁：古风

击鼓深宫中，通市无不闻。良玉媚重渊，郁郁上为云。君子怀令誉，卓荦自不群。南阳虽有田，岂必老耕耘。浮云蔽中天，白昼苦不分。肉食无远谋，噏噏如聚蚊。奋身出尘埃，宜判莸与薰。圣代重徵辟，蒲车何纷纷。网罗及吾党，贲之以玄纁。哲人贵及时，况复事明君。努力长安道，三策振奇文。
风雪夜山中偶赋
作者：周岐
朝代：明
体裁：古风

一夜北风三尺雪，四壁欲穿肌欲裂。孤灯黯黯炉无烟，两手握拳冷如铁。溪头活水声忽死，岩下劲松枝尽折。中宵拥被不成眠，坐听寒鸱叫荒穴。
遗辰州张尹
作者：周广
朝代：明
体裁：五言绝句

江口风逾急，孤舟日已西。多情山上月，相送过辰溪。
城西别墅荅诸友见访
作者：周序
朝代：明
体裁：古风

治生在菑畬，结庐向西陌。穷巷寂且深，荒溪被榛棘。晨兴荷锄倦，日入复归息。常恐负所怀，黾勉在兹役。深感父老情，出门远相索。觞酌忻时丰，即事良可惜。于焉罄交驩，既醉忘终夕。
宫怨
作者：周序
朝代：明
体裁：五言律诗

罗幌动微风，沉沉永巷中。鸟啼朱户掩，花谢玉兰空。妾意春长在，君恩水自东。独悲明月夜，歌吹动深宫。
月夜忆郑维乾
作者：周序
朝代：明
体裁：五言律诗

门前湖水清，坐爱月临城。月在不能寐，水流空复情。芳兰寒露重，衰草候虫鸣。断绝凄凉夜，深惭梦未成。
起夜来
作者：周序
朝代：明
体裁：古风

迢迢中夜长，明月流素光。如何不能寐，徘徊坐惆怅。四望阒无人，对影临空床。忽闻孤雁征，零泪沾衣裳。凉风亦萧萧，露下凝为霜。思君既不来，㷀㷀守闺房。
野田行
作者：周序
朝代：明
体裁：古风

萋萋芳草白杨路，落日平原聚狐兔。断碑蚀土巳无文，旁人言是将军墓。将军未死竭忠良，将军既死多感伤。万年千载一抔土，石表仆地今荒凉。子孙渐远人莫识，亦有栽桑与栽麦。雍门引琴为谁悲，能不欷歔叹陈迹。
夏季风雨大作
作者：周应仪
朝代：明
体裁：七言绝句

急雨斜风百尺楼，楼头残暑一时收。而今炎景成萧瑟，零落荷花十里秋。
夏日
作者：周应仪
朝代：明
体裁：七言绝句

风荻萧萧日欲斜，水村无处不荷花。遥看白鹭忽飞去，占断柳阴一片沙。
烂溪二首·其一
作者：周应仪
朝代：明
体裁：五言绝句

明月溪边路，秋风溪上船。船头何所有，满把水中莲。
烂溪二首·其二
作者：周应仪
朝代：明
体裁：五言绝句

我家烂溪边，出门即溪水。秋来溪水深，处处菱歌起。
闻歌
作者：周应仪
朝代：明
体裁：七言绝句

桃花扇底落纷纷，宛转清歌一曲闻。醉杀文园渴司马，酒垆斜盼卓文君。
入山
作者：周应宾
朝代：明
体裁：古风

缘山曲水洄，入谷盘山绕。前村鸡犬鸣，渐入人家道。处处艺桑麻，家家悬桔槔。妇子舂黄粱，丈夫刈红稻。忽惊客子来，几榻皆倾倒。应对操土音，衣冠尚纯缟。与之较阴晴，五行颇能晓。乃知山谷中，淳风犹未扫。
去妇词
作者：周应宾
朝代：明
体裁：五言绝句

故人昨日新，新人明日故。同是机中人，何必问缣素。
林居
作者：周应宾
朝代：明
体裁：七言绝句

梅雨初晴䆉稏天，偶行树下听新蝉。须眉雪白谁家叟，扶杖村西看水田。
种圃
作者：周应宾
朝代：明
体裁：五言律诗

种树青门里，东陵迹巳湮。虚堂空乳燕，僻巷少行人。风雨愁将夕，莺花忆旧春。长镵听苦调，叹息百年身。
闺词
作者：周应宾
朝代：明
体裁：五言绝句

莲叶出田田，何人不采莲。偶然逢并蒂，双泪寄君前。
夏日游牛首山寺
作者：周应治
朝代：明
体裁：古风

凌飙讨幽峦，憩石停孤策。直路引松杉，苍厓渺难测。梯云蹑层岑，横亘象纬逼。芙蓉秀中天，面面若可摘。阴泉印虎踪，古洞藏龙迹。崔嵬天阙耸，蜿蜒长江射。纪胜有今古，览景无旦夕。意以神理超，情因旷视适。湛然冥真心，云卧景俱寂。
过盘山
作者：周应治
朝代：明
体裁：五言律诗

盘纡跻磴曲，迢递入云烟。绝壁疑无路，危崖更有天。人家苍翠外，鸟道蔚蓝间。性僻耽幽险，宁辞屐齿艰。
下第后送薛完璞
作者：周应辰
朝代：明
体裁：五言律诗

忽忽不得意，秋风又送君。路知双目近，情作一年分。人影留残照，山光隔片云。归期如可俟，此去莫论文。
不寐
作者：周应辰
朝代：明
体裁：古风

上天有息机，无宁念劳人。是人而成寐，何间贱与贫。尝与少者随，倍与愚者亲。我亦人中宿，终夜开双轮。良由血海枯，重以思路频。思深如调饥，思苦如卧薪。辗侧不自持，祇嗟天不仁。忆昔强盛时，苦受文字因。策以揣摩久，书因痛哭新。搏心真化茧，变发岂生银。而犹晚兴偏，病亦爱吟呻。语惊疑掷命，律细欲吟尘。床头守诗祟，户外明鬼燐。持往问希夷，言下巳成陈。为示灭字方，永充无怀民。
东天王寺
作者：周应辰
朝代：明
体裁：五言律诗

前林正郁苍，行野觉云香。旷处天为佛，深来寺即庄。昼如依竹静，春亦逐秧忙。所愿开平籴，流慈此一方。
东湖
作者：周应辰
朝代：明
体裁：七言律诗

一自山回汇作湖，稻苗东望水天扶。因之利薮供渔罟，兼亦仙家列画图。浪打墓门秋与阔，云藏溪寺月同孤。葑田多是莲田壅，有个莼思拟棹无。
九日家居
作者：周应辰
朝代：明
体裁：七言律诗

怜我废馀临此节，知他高会落何方。雁将秋影分明灭，菊与人肩较短长。祭酒于先如拜懒，授衣在侧只披忙。亦犹称健堪榰度，一理荒吟到夕阳。
人日观春
作者：周应辰
朝代：明
体裁：五言律诗

知是值衰人，忻然不隔春。适当登菜甲，兼得识芒神。长命三杯举，晴天一耒亲。西风吟底极，东望可怜辰。
十八滩
作者：周应辰
朝代：明
体裁：五言律诗

刺刺不得上，层层可若何。惊看来势险，怪听立名多。今雨兼程阻，长年尽日拖。竟须经此去，蓬鬓老风波。
古诗
作者：周应辰
朝代：明
体裁：古风

行行重行行，夕阳在崦嵫。暮鸟有倦翼，冬木无荣枝。少壮不逢年，垂老其谁知。拄杖亦奚悲，挥戈亦奚喜。立马当国门，素发令人指。不如揽馀辉，卷怀还故里。
咏月
作者：周应辰
朝代：明
体裁：五言律诗

前除方惜暮，忽有皎兮临。一写秋来意，如居云外心。致河全灭影，与树独分阴。试作冰轮听，清辉入朗吟。
喜雨
作者：周应辰
朝代：明
体裁：五言律诗

禾头犹有望，一雨答鸣鸠。蓑出沾沾垄，锄看决决流。苏于连次旱，穫亦几分秋。约可官租给，饔飧且漫忧。
塘上行
作者：周应辰
朝代：明
体裁：古风

青蒲叶已敷，迟我塘上过。所托者止水，未甚有风波。渺渺江湖水，萍流不得住。凉飔自西来，行子亦返顾。言有一束诗，可以喻屮深。欲传流水去，冰至在凌阴。自今掩扉坐，寒塘相见少。有何一山人，持赠金光草。
寄赠李伟卿隐居
作者：周应辰
朝代：明
体裁：七言律诗

早知不及大夫招，隐向田间取适遥。春鸟一鸣为我屋，风松双听巳前朝。老于甲子年将百，閒在桑麻句总超。昨日有来传刻本，道君元气未曾消。
彰圣寺
作者：周应辰
朝代：明
体裁：五言律诗

度岭转通幽，山扉旧额留。群峰原裹穴，半寺独支楼。�草凄翁仲，厨烟冷比丘。原田今巳薄，国课莫旁搜。
怨歌行
作者：周应辰
朝代：明
体裁：古风

有腕在手，有舌在口。岂无一长，莫与我播扬。岂无一得，莫与我扼惜。吁嗟乎，人之寡情，畛域太明，我不如归耕。
朝天宫
作者：周应辰
朝代：明
体裁：五言律诗

帝座临仙峤，云衢自逶迤。羽人迷节序，朝士指威仪。药灶依然设，桑田窅自移。冶城非旧日，别有跃龙池。
沈懋功畅园作
作者：周应辰
朝代：明
体裁：五言律诗

只以家园畅，因之位置精。为山阑径入，流水引桥行。屋小俱屯绿，檐虚一漏晴。坐来风韵彻，听鹤亦双鸣。
济上李于鸿生日
作者：周应辰
朝代：明
体裁：五言律诗

济上悠悠路，相忘十月春。冬温犹奈远，旅健不妨贫。鲁酒澹于水，张梨爽似人。为君输一醉，更喜在生辰。
游大名寺
作者：周应辰
朝代：明
体裁：七言律诗

四望隋堤俱旧址，独留萧寺点空村。净将明水初开鉴，閒却迷楼不闭门。垂柳飞丝零白鹭，行厨引火出黄昏。总当天末多惆怅，可是盈虚酒一尊。
登芜城
作者：周应辰
朝代：明
体裁：七言律诗

芜后城中岁巳深，敞看烟景试登临。山当平处浑无骨，水到湾时若有心。琼馆花飞春漠漠，文楼人去暮沈沈。古来物力饶何极，剩与啼鸦搅北林。
矫志诗·其一
作者：周应辰
朝代：明
体裁：古风

晨光发虚牖，出往有所求。当其日昃时，犹胜秉烛游。以兹惜寸阴，盱眙经九丘。禹迹不易遍，禹穴仍淹留。昂藏一书生，将与千载谋。
矫志诗·其三
作者：周应辰
朝代：明
体裁：古风

精卫填海水，世人笑其痴。十载变桑田，成功良在斯。愚公欲移山，意气亦如之。但恐人力短，不及鸟衔时。当时幸自坚，后人以为期。
矫志诗·其二
作者：周应辰
朝代：明
体裁：古风

玄穹一以默，大化无留停。七襄虽云粲，犹传捲舌星。林风起飘忽，欲辨巳无形。灵均何其愚，陆离纷骚经。无宁恕醉言，而谓我独醒。
禅岩新寺
作者：周应辰
朝代：明
体裁：五言律诗

不隔鬼工穿，仍来插一椽。阑当狮口入，覆与鸟窠联。乳滴长疑雨，岚蒙亦象烟。只看撑定力，可以喻初禅。
舍馆感事
作者：周应辰
朝代：明
体裁：七言律诗

北来消息竟如何，老却青衫且自歌。草草世间生落索，鱼鱼江上入奔波。寒装坐雨春游减，小管窥天星应多。欲采占书作南史，可能强饭慰蹉跎。
苦热行
作者：周应辰
朝代：明
体裁：古风

骄阳行自北，遗热何南方。山云火所吹，陌尘烟为扬。沸至井底枯，熨至石肤黄。星俱丽于象，龙亦铄其光。念此草木躯，暑酷安能当。受炙炉之侧，挥汗甑中央。一袒不及爽，千扇不肯凉。就风如受薰，饮冷如饮汤。隐几若昼昏，帖席欲夜狂。焦迫俯仰间，无径可逃亡。虚想玉女逢，借以六月霜。
访赠李玩其翁
作者：周应辰
朝代：明
体裁：五言律诗

自来称旧学，竟此百年随。仙李原留种，衡茅转玩奇。内篇为近状，长者有前期。投句松风后，何如亲见之。
逢张尔諲
作者：周应辰
朝代：明
体裁：七言律诗

向闻众妙有张諲，恰又移名赠此人。露浥桐花秋在眼，风翻蘋叶水为神。新诗吟就全惊谢，古篆镌来不让秦。逢在尘途知不隔，倘然孤剑跃龙津。
陆公明住近湖堤沿植花木得薛冈为记斯亦郡中荣观也因赋二首·其一
作者：周应辰
朝代：明
体裁：五言律诗

亦是城堤旧，饶君为益观。移花来锦里，借树与长干。士族争相艳，诗家并不寒。一舟看到晚，转觉上湖宽。
陆公明住近湖堤沿植花木得薛冈为记斯亦郡中荣观也因赋二首·其二
作者：周应辰
朝代：明
体裁：五言律诗

居然当地胜，栽者自人为。蹊在不言处，花如有韵时。片霞流夕棹，万绿上春卮。记取名篇后，弥深一曲思。
题渊明醉归图
作者：周应辰
朝代：明
体裁：古风

羲鞭在日驭，鲁戈讵能回。尔祖惜甓阴，先生耽酒杯。运命既不偶，功名等草灰。谅予无杂心，东林可徘徊。巳焉哉，归去来。一杯门柳绿，三杯萝花开。壶中有酒且尽醉，莫待岁杪玄阴催。
题陆侍御涵虚阁
作者：周应辰
朝代：明
体裁：七言律诗

多向湖干得景偏，取于虚借石桥边。仍分岛屿东西岸，总领禽鱼上下天。帘树欲图烟不隔，棹波如引月长牵。平看却有吟台想，漫自标名比浩然。
黄河有感
作者：周应辰
朝代：明
体裁：五言律诗

元气涌于水，河身万里赊。地中都禹绩，天上一仙槎。凭力分回溜，依神下浅沙。俟清应有作，颛此望京华。
松庵
作者：周庠
朝代：明

周遭多植岁寒松，庵后庵前翠万重。云隐晴梢巢缟鹤，月横凉影卧苍龙。叶供午灶茶初熟，花酿春缸酒正醲。未必冈梅同偃蹇，昔年曾见觅秦封。
题沧洲别墅
作者：周庠
朝代：明

栖迟遥傍数家村，占断沧洲隔市喧。红簇锦机花压槛，绿拖长带水横门。清风石上琴三弄，明月溪边酒一尊。有客还来寻胜境，停舟疑是武陵源。
兰溪江晚
作者：周延奇
朝代：明
体裁：五言律诗

西日赤烘天，晴江疋练悬。归舟纷打岸，野寺暝生烟。鸟迅栖巢树，渔迟别浦川。如何客游子，征骑尚翩翩。
春晚事隙偶作
作者：周廷用
朝代：明

吏道谢迫束，凝神悦闲敞。纵步缘阶除，流目睇林莽。荃荑吐芳蕤，山泉发幽响。风声褰闲帷，月华洞虚幌。伊予奉王命，阅岁居边壤。簪笔忝所荷，鼎食规厚享。英达久暌携，谫薄愈迷罔。且自饫丹经，聊以遂偃仰。
池上晚坐
作者：周廷用
朝代：明
体裁：古风

皎镜净方塘，月波涵一碧。潋滟照修篁，风声鸣瑟瑟。爱此澹忘归，呼童卷缃帙。清籁动我衣，微露润我帻。繁星灿以罗，群嚣久复寂。冲旷得所怡，税驾将何适。
涿鹿道中作
作者：周廷用
朝代：明
体裁：七言律诗

涿鹿云横草树深，燕京风物昼阴阴。河山尚拥轩皇阵，台榭虚怜郭隗金。雨过凉生高鸟唤，天低日落暮蝉吟。腐儒未有干时策，敢向泥涂叹陆沉。
经广武城
作者：周廷用
朝代：明
体裁：七言律诗

广武城边草树青，浊河波浪昼冥冥。天呼垓下真龙起，事异鸿沟白马刑。日晚沙场留返照，秋风燐火乱残星。英雄自古功无敌，阮籍狂言未可听。
过倒马坡
作者：周廷用
朝代：明

未识埋轮路，重经倒马坡。赤霄开栈道，白日蔽云罗。古碛羊肠绕，飞泉鸟背过。张生铭剑阁，千古仰嵯峨。
闲咏
作者：周廷用
朝代：明

寂寂抱空虚，暇日阻游豫。散帙散余清，泛瑟销遗虑。纤荣吐芳辰，弱华裛清曙。丹葩曜春曦，白杨号日暮。层空瞀归云，修岑嗳行雾。引领洞庭涯，徘徊不能去。借问此何为，婴以世网故。柱下徒栖栖，功业未由树。怅哉揽辔途，漠尔埋轮路。休浣循予躬，且诵《闲居赋》。
代州谯楼
作者：周弘礿
朝代：明
体裁：七言律诗

天涯作客独登楼，长笛谁歌出塞愁。勾注远从云外落，滹沱近向槛前流。白狼汉壁人千古，紫雁秦城土一抔。正是逐臣堪洒泪，凉风五月易成秋。
贺兰山歌
作者：周弘礿
朝代：明
体裁：古风

幅员率土，惟王之疆。天子命我，阅彼朔方。朔方正漠漠，河水偏汤汤。猕猴愁绝峤，特地陵穹苍。西望川底，东望咸阳。北指黄甫，南眺甘凉。原隰自寥廓，霸气常昂藏。炎汉开基入图版，偏遣官田置恒产。七桥九坝，稻花肥，浮白沉糟照青眼。渡江失却麒麟符，伊洛割裂争五胡。铁弗小儿恣骄虐，负隅窃据傍雄图。蒸土筑墙锥不入，统万城边白骨枯。白骨枯，勃勃死，赫连亡，拓跋起。没羽射鹤竟何如，卜骨烧羊总徒耳。吴张号川真幺魔，韩范经略看敝屣。作鸽冲飞飞上天，组练仆姑哀好水。堂堂四叶朝诸侯，忍向降夷称父子。从此名山接大荒，李家渠畔露瀼瀼。岂无城社同羌僰，从有衣冠似夜郎。六百年来一翻掌，八千里外通朝享。熊罴列队共扬旌，犬羊编户齐稽颡。瑞崖佩珰登仙坛，琼枝鹦鹉巢青鸾。赤木崔嵬长瑶草，莎萝汗漫浮紫澜。积雪泠泠见堆土，乔松谡谡鸣层峦。遥想匡庐峨眉太室九峰形胜相上下，噫嘻贺兰山兮非复昔日之贺兰。
治平寺
作者：周彦敬
朝代：明

金璧楼台倚碧虚，此中风景似匡庐。绛龙一去海云杳，玄鹤数声山雨馀。茶鼎烟寒僧落漠，法堂苔满客踟躇。荒塘何处寻前劫，静看浮沤幻影疏。
寄泮水诸公
作者：周德行
朝代：明
体裁：七言律诗

早年曾许笔如杠，老我于今兴已降。作客浑如锦江杜，携家未遂鹿门庞。沙鸥睡熟原相并，梁燕飞来偶自双。昨夜梦魂归别墅，富春山锁白云窗。
寄田吏目
作者：周德行
朝代：明
体裁：七言律诗

蜀江曾共买归船，听雨篷窗夜不眠。小范胸中兵十万，老田门下客三千。宦情绝塞乌蛮外，归兴沧洲白鸟前。老圃隐忧诗里见，被人多向话中传。
元夕禁中观灯应制
作者：周忱
朝代：明

都城雪霁春融融，月轮皎洁当晴空。喜传恩诏出三殿，洞达天门开九重。神鳌来自沧溟里，背拥仙山翠如洗。楼台氤氲瑞霭凝，岩峦缥缈祥烟起。银灯匝地生光华，点点星毬笼绛纱。上林万树彤霞影，东风一片芙蕖花。是时仙仗临丹陛，五云高捧銮舆至。阙下旌旗虎卫严，花间剑佩千官侍。大庖列馔御筵开，教坊合乐欢相陪。铙歌声逐箫鼓发，綵队舞随干羽来。番夷稽首拟丹扆，御炉馥郁香烟紫。中官促宴酒如渑，群臣既醉天颜喜。覃恩不但遍朝堂，此夕欢娱同万方。至仁覆育同天地，治化久矣趋虞唐。小臣幸济升平世，传柑几度沾恩惠。愿效三呼比华封，共祝皇图千万岁。
凝岚轩
作者：周忱
朝代：明

开轩面东岑，远近压群峰。峰头有岚气，旦暮生晴空。映日飘几席，因风媚帘栊。幽人乐宴坐，极目开轩窗。青枫坠湿翠，白鸟穿溟濛。支颐每自适，清乐谁能同。
史节妇诗
作者：周忱
朝代：明
体裁：古风

凄凄霜露零，杳杳鸾凤析。呱呱襁褓儿，惨惨床帷夕。长嗥向青冥，所天成永隔。蜀月旅榇孤，吴云故山逖。险坎固多虞，生死宁复惜。迢递履道途，艰难搆窀穸。岂惟仓卒间，岁月终感激。晚节力在今，矢心良自昔。矿石尚或磨，精金犹可革。此心比金石，千古终不易。
史节妇诗
作者：周忱
朝代：明

凄凄霜露零，杳杳鸾凤析。呱呱襁褓儿，惨惨床帷夕。长嘷向青冥，所天成永隔。蜀月旅榇孤，吴云故山逖。险坎固多虞，生死宁复惜。迢递履道途，艰难搆窀穸。岂惟仓卒间，岁月终感激。晚节力在今，矢心良自昔。矿石尚或磨，精金犹可革。此心比金石，千古终不易。
和靖坐吟图
作者：周忱
朝代：明

茶鼎烟消鹤梦惊，水瓶香雪一枝明。人间诗思寻常有，不比西湖分外清。
夏湖泛月
作者：周忱
朝代：明
体裁：七言律诗

泰宇天光淡欲流，水风摇荡夏湖秋。银河直拟乘槎到，赤壁聊同载酒游。倾尽玉杯霞彩散，团成宝盖月华浮。此生此夜穷奇兴，错上年年庾老楼。
多稼亭
作者：周忱
朝代：明

我家在田里，早习耕与锄。频年饱禄食，揣分惭农夫。得归理先业，弃壤成膏腴。秋来稼初熟，蔼蔼黄云敷。登场未溢廪，先拟输王租。所希食其力，敢惮四体劬。
寄远曲
作者：周忱
朝代：明

藕丝系楼船，欲挽安得止。女子不出门，丈夫志千里。终日听君言，归期已难拟。况此隔三秋，音书无一纸。相见不恨迟，相思不能已。愿为汉相如，勿学苏季子。相如太薄情，文章媲青史。季子誇金多，徒令愚妇喜。
寻天台李道士斋
作者：周忱
朝代：明

瑶草迷行径，丹台近赤城。山川遥在望，鸡犬不闻声。谷静松花落，桥横涧水鸣。云间双鹤下，疑听紫鸾笙。
平沙落雁
作者：周忱
朝代：明

随阳离胡天，作阵投沙渚。影横鄂浦云，声断衡阳雨。水留饶稻粱，哀鸣竟何苦。
弃妇辞
作者：周忱
朝代：明
体裁：古风

回车已嫁衡门下，将去复留情不舍。举家欲语畏郎嗔，独自登车无送者。吞悲惟恐路人知，默默还思初嫁时。父母殷勤受明礼，良媒宛转来通辞。入门郎听舅姑语，妇道营生在勤苦。淡妆不用画蛾眉，朝采蚕桑暮机杼。亦知朴陋人所厌，习成天性终难变。丈夫有才常好新，贱妾薄命何嗟怨。缲丝在车犹未除，亭午当炊谁下厨。但得新人亦似此，庶免高堂烦老姑。到家无面见邻姬，独掩寒闺双泪垂。少时只恨青春促，今日方愁年老迟。
弃妇辞
作者：周忱
朝代：明

回车已嫁衡门下，将去复留情不舍。举家欲语畏郎嗔，独自登车无送者。吞悲惟恐路人知，默默还思初嫁时。父母殷勤受明礼，良媒宛转来通辞。入门郎听舅姑语，妇道营生在勤苦。淡妆不用画蛾眉，朝采蚕桑暮机杼。亦知朴陋人所厌，习成天性终难变。丈夫有才常好新，贱妾薄命何嗟怨。缲丝在车犹未除，亭午当炊谁下廚。但得新人亦似此，庶免高堂烦老姑。到家无面见邻姬，独掩寒闺双泪垂。少时只恨青春促，今日方愁年老迟。
径山寺观梅
作者：周忱
朝代：明
体裁：七言绝句

天目山前夜月明，寒梢疏蕊影纵横。禅扉半启行吟处，人比梅花一样清。
徐州过桓山宋司马桓魋之墓
作者：周忱
朝代：明

愚哉宋司马，仲尼安可轻。欲害其如何，不知天所生。此山昔葬骨，废穴尚留名。宿土消含饭，飘风散精灵。日中狐兔集，夜半鸱号鸣。当其崇建时，久远劳经营。荷锸万夫集，石椁三年成。讵知百世下，牧竖来纵横。君看孔林树，千古犹青青。
微笑堂
作者：周忱
朝代：明
体裁：七言律诗

来从东越住西湖，瓶锡随身道貌癯。鹤惯闻经松下舞，猿频献果月中呼。坐来襌定诸缘息，话到真空百念无。微笑堂前又相见，明朝回首白云孤。
戏马台
作者：周忱
朝代：明

百战徒劳八岁兵，秦民失望霸图倾。沐猴不免当时笑，戏马空传此日名。故垒萧萧连泗水，寒山簇簇近彭城。行人回首荒台上，啼鸟凄凉学楚声。
挽遂安周太守以谦
作者：周忱
朝代：明

楚声空拟大招辞，欲挂吴钩失路歧。秋草故山行径殁，春风杨柳闭门垂。范滂早重当时誉，黄霸多存去后思。閒向黄堂瞻皂盖，几人回首共凄其。
梦亲堂
作者：周忱
朝代：明

人心昼所思，夕暮形梦寐。感通在积诚，默默恒相契。怜君七尺躯，失怙自童稚。庭训不及闻，甘旨何由致。昨来荐蘋藻，焄蒿格诚意。音容接髣髴，綵服疑趋侍。鸡鸣恍惚间，枕簟空流涕。羹墙与手泽，触目多悲思。梦时此心存，梦觉心岂异。永怀罔极恩，欲报知无计。勖哉期立身，显扬绍先志。
洞庭秋月
作者：周忱
朝代：明

风清白露溥，水天同一色。娟娟玉镜悬，皎皎金波溢。推篷望君山，广寒应咫尺。
渔村晚照
作者：周忱
朝代：明

西岑瞰斜日，沧波散晴霞。返照在汀树，依依归暮鸦。渔翁已收网，沽酒来东家。
渔阳老妇歌
作者：周忱
朝代：明

渔阳老妇白发多，去年归自斡难河。自言本是田家女，少小姿容众推许。父母求婚来大都，朱门许嫁不须臾。良人系出蒙古部，阿翁仕元作枢副。当时误信媒妁言，论财竟作偏房妇。含羞俯首半载余，天上兵来北击胡。百口仓皇夜出塞，散入匈奴部落居。偷生强欲随风土，旋绾盘头学胡语。区脱沙中逐井泉，琵琶马上调歌舞。岂无肉食充黄粱，亦有酥酪为酒浆。族类不同天性异，触物时时怀故乡。况当夫死子尚幼，风沙易得红颜丑。归心一片竟谁知，绝漠穷荒零落久。前年天子亲北征，单于纳款烟尘清。往来信使无虚月，老身遂得离边庭。提携二子到乡邑，村墟改变无亲戚。吞悲暗忆别家时，别时十七今七十。角尖高帽窄衣裳，半臂珠络红缨长。儿童乍见皆掩笑，元季都人同此妆。今日官家有恩例，给与牛羊赐田地。太平衣食足耕桑，且保白骨埋渔阳。独惜生来命何薄，虚掷春光向沙漠。寄语邻家窈窕娘，早嫁无如故乡乐。
潇湘夜雨
作者：周忱
朝代：明

沧江晚来雨，恍若银河倾。千山拥暝色，万竹飘寒声。篷窗有迁客，凄然百感生。
爱莲轩
作者：周忱
朝代：明

嘉卉比君子，亭亭植清时。出污色不染，过雨叶更奇。我家濂溪翁，自昔偏爱之。后人艳高谊，种之益蕃滋。碧香或送酒，适意还题诗。酒香远愈好，每与南薰期。
留城怀古
作者：周忱
朝代：明

寂寞荒城泗水东，昔人曾此遇真龙。一编已向兴王用，万户从教择地封。带砺河山空往誓，春秋祠庙想遗容。酂侯下狱淮阴死，三杰惟公伴赤松。
病骥图
作者：周忱
朝代：明

吴兴父子俱能画，捉笔往往追曹霸。当时托意知为谁，恻怆令人伤此马。此马虺颓未可轻，昔除八骏天衢行。綵云禁禦春如海，曾听玉辂和鸾鸣。一朝谢病离天仗，骨耸毛焦气凋丧。耻与驽骀竞粟刍，自甘偃卧沙丘上。孙阳去后苦难逢，寂寞谁加剪拂功。羁金络玉复何日，顾影怀恩悲晚风。古来千金市骏骨，况此精神那可忽。饲䬴重归十二闲，犹堪万里奔腾出。
登虞山绝顶
作者：周忱
朝代：明

晴登孤嶂俯郊原，指点东湖远近村。齐女墓荒枯树老，言游祠古断碑存。一泓白水通湖口，几点青山近海门。此地旧传多圣迹，重来期与故人论。
蕲州送别易副使
作者：周忱
朝代：明

江头柳花白如雪，江上行人正催别。欲把长条赠远行，荡飏花飞不堪折。今年花飞犹去年，此时一去何时旋。含情再诵江淹赋，如在桃花潭水边。望君重来在早晚，顾君不道蕲州远。君看柳絮虽无情，犹自随风逐飘转。
藏书室
作者：周忱
朝代：明

素性昧生殖，贮积维简编。群经既并蓄，百氏无弃捐。所至每充栋，来往劳车船。及兹获安居，插架牙签悬。寓目自忘倦，课孙犹拳拳。岂徒事佔毕，对越希圣贤。
谒北京城隍庙
作者：周忱
朝代：明

岧峣城宇俯城闉，圣代褒崇赐额新。石刻尽题灵应事，香烟不断往来人。经年树暗长廊昼，落日风清古砌尘。粉署政閒来伏几，敢将心术愧明神。
车驾渡江
作者：周忱
朝代：明

柳色临江辇路长，葳蕤遥望翠华张。衣冠隔岸催鹓序，舸舰中流列雁行。鱼跃苍波赡御座，鸟啼春树识天香。时巡百度稽虞典，不奏横汾礼乐章。
送刘昌会试
作者：周忱
朝代：明

早从侯頖究群经，虎榜新题属妙龄。骥出马群空北土，鵩因鹍化运南溟。功名有待标青史，礼乐行看对大廷。席上儒珍期自保，一樽相送重丁宁。
送子宣
作者：周忱
朝代：明

我家白沙渚，君住桐江头。我家门前水，亦向桐江流。我行为客久，十载京华留。昨来过彭泽，一汎南湖舟。瞻望故乡水，衷情思悠悠。况此故乡客，同宗复绸缪。去家六千里，相见蓟城陬。见君令我喜，别君令我愁。君归桐江上，为我报汀鸥。乞身在旦暮，忘机共优游。
送孙大尹赴岭南
作者：周忱
朝代：明

尊酒三山别，双凫五岭过。和风吹客袂，啼鸟杂离歌。雨洗炎方树，霜清瘴海波。宦游知独好，春色向南多。
送廖主事还南京
作者：周忱
朝代：明

题柱才名旧，还官别意新。柳花低扑酒，山翠远迎人。去马嘶芳草，娇莺惜晚春。秣陵千里外，飞梦更相亲。
送韩佥事赴广西
作者：周忱
朝代：明

画省为郎属老成，新持玉斧下瑶京。观风好遂平生志，题柱多传旧日名。路入三湘秋水迥，霜经五岭瘴烟清。寸心不被炎蒸恼，长对冰壶夜月明。
鹊
作者：周忱
朝代：明

花甲填桥性最灵，春风栖息傍前庭。有声未必皆为喜，空使人人侧耳听。
桃叶渡
作者：周念祖
朝代：明
体裁：七言律诗

风里夷犹只水涯，沙棠上指见城陴。秦淮古渡仍桃叶，吴苑新词尽柳枝。红袖儿家相对出，黄衫客子独来迟。亦知妩媚销魂处，欲似巫阳入梦思。
收春楼
作者：周思久
朝代：明
体裁：古风

半亩方塘一境开，烟波深处起楼台。突兀元天刚尺五，洪崖青嶂相萦回。桃李春风二三月，鸟语花香长不歇。云起翻疑蓬莱宫，月明不减银蟾窟。主人得暇即登临，童冠相随歌且吟。凭栏远望岸轻帻，对友焚香弹素琴。有酒时斟三五斗，气和耳热自击缶。此身白日到羲皇，纷纷万代我何有。别来倏忽度三秋，池荷窗草空悠悠。独上楼头发长啸，无边春色一腔收。
念奴娇·青县渡口
作者：周思兼
朝代：明

早春和煦，正宝鞍争道，雕轩盈路。远近轻雷喧紫陌，尘暗垂杨古渡。一叶扁舟，半篙新水，便凌风轻度。光涵云影，数行鸿雁归去。回首两岸云填，马嘶人语，况青楼日暮。海宇无风波不动，遥望高帆行处。缓带轻裘，葛巾道履，有良朋三五。江津徐步，夜深重会逆旅。
望海潮·兴济道中
作者：周思兼
朝代：明

苍山烟暝，碧波云淡，画船闲舣蘋洲。人坐镜中，棹停天上，扣舷浩发新讴。斜日水西头，正莺寻芳树，燕绕红楼。谁整雕鞍，拂衣将去更淹留。春风旧日遨游，曾雾迷兰枻，雨滞棠舟。须信当年，五陵年少，争夸肥马轻裘。欲语且还休，问谁家庭院，深锁清秋。杨柳无情，也低眉黛助人愁。
柘林城赠尚侍御
作者：周思兼
朝代：明
体裁：七言律诗

扶桑新筑受降城，海上烽烟万里清。天作重关鱼钥静，戍临三岛雉楼明。旌旗晓映霜台月，鼓角宵传汉将营。闻道庙廊今有议，筹边还欲仗威名。
浣溪沙
作者：周思兼
朝代：明

天上青鸾月下逢，玉窗斜掩影重重。吹箫人在画楼中。问道绿阴今几许，两竿长日舞春风。潇湘秋色总无穷。
送李罗村大参河南宪长
作者：周思兼
朝代：明
体裁：七言律诗

春风斗酒邵陵西，新柳依依绿满堤。征马不须催客去，暮猿何事向人啼。道经湘水花初发，梦绕漳河路欲迷。故旧那堪频送别，愁看芳草转萋萋。
送林双池
作者：周思兼
朝代：明
体裁：七言绝句

故乡故人今别离，春风春草各天涯。尊前相对惟今日，去后相逢知几时。
题画
作者：周思兼
朝代：明
体裁：五言绝句

远渚蒹葭满，孤村风雨多。明朝江上路，谁在酒船过。
初晴
作者：周思得
朝代：明

天街十二正春阳，小草离离雨后香。吹彻瑶笙人更寂，桃花洞里日初长。
梦游仙词
作者：周思得
朝代：明

云树苍茫月正明，座中还遇董双成。玉箫吹罢桃花落，犹记《霓裳》谱上声。玉扉双启烂金铺，楼阁玲珑湛玉壶。一曲《霓裳》看未了，又随白鹤下玄都。
梦游仙诗·其一
作者：周思得
朝代：明
体裁：七言绝句

云树苍茫月正明，座中还遇董双成。玉箫吹罢桃花落，犹记《霓裳》谱上声。
梦游仙诗·其三
作者：周思得
朝代：明
体裁：七言绝句

翩翩鹤羽拂重云，仙乐嘈嘈世未闻。一虎借骑何处去，定应月下访茅君。
梦游仙诗·其二
作者：周思得
朝代：明
体裁：七言绝句

玉扉双启烂金铺，楼阁玲珑湛玉壶。一曲《霓裳》看未了，又随白鹤下玄都。
弟恪之子可教可录入学咏以勉之
作者：周怡
朝代：明
体裁：五言律诗

吾家无别业，经史是生涯。探索勤昏晓，交游辨正邪。速成非所望，求益乃为嘉。韡韡连枝艳，争看棠棣华。
用韵谕内·其一
作者：周怡
朝代：明
体裁：七言绝句

贤妻为我报慈恩，早晚温言慰倚门。甘旨日求供孝养，熊丸时和及顽豚。
用韵谕内·其二
作者：周怡
朝代：明
体裁：七言绝句

事生事死此心同，肃肃雍雍是妇容。采藻献芹吾与女，百年妇孝与夫忠。
登泰山绝顶
作者：周怡
朝代：明
体裁：七言律诗

山头上下界殊分，大地琼瑶雪浪文。崖壁苍苔古蝌蚪，松萝紫气日氤氲。九州星野归双眼，万里封疆只片云。到此方知天地大，超然身与列仙群。
知二弟至用韵慰之
作者：周怡
朝代：明
体裁：五言律诗

岁晚吾长滞，秋深尔远来。鹡鸰飞已急，鸿雁去还哀。伯氏喜犹在，尔怀强自开。可怜风雨夜，须酌解愁杯。
端阳用韵思亲二首·其一
作者：周怡
朝代：明
体裁：五言律诗

圣世逢佳节，孤臣独苦心。葵榴红不改，蒲艾绿成阴。亲舍千山隔，君门万里深。素琴聊自抚，谁续断弦音。
端阳用韵思亲二首·其二
作者：周怡
朝代：明
体裁：古风

囚居昧节候，俗尚久无心。倦设北墙榻，閒憩南树阴。习坎罪所宜，避人迹已深。独有丛林鸟，犹似人间音。